[image: image1.emf]   COMISIA EUROPEANĂ    Bruxelles, 15.11.2011   COM(2011) 751 final   2011/0366 (COD)       Propunere de   REGULAMENT AL PARLAMENTULUI EUROPEAN ŞI AL CONSILIULUI   de instituire a Fondului pentru azil și migrație  


EXPUNERE DE MOTIVE

1.
CONTEXTUL PROPUNERII

Politicile referitoare la spațiul de libertate, securitate și justiție au înregistrat o creștere constantă în ultimii ani. Importanța acestora a fost confirmată de Programul de la Stockholm
 și de planul său de acțiune
, a căror punere în aplicare este o prioritate strategică pentru următorii cinci ani și vizează domenii cum ar fi migrația (migrația legală și integrarea; azilul; migrația ilegală și returnarea), securitatea (prevenirea și combaterea terorismului și a criminalității organizate; cooperarea polițienească) și gestionarea frontierelor externe (inclusiv politica în domeniul vizelor), precum și dimensiunea externă a acestor politici. De asemenea, Tratatul de la Lisabona permite Uniunii să răspundă cu mai multă ambiție preocupărilor cotidiene ale cetățenilor cu privire la spațiul de libertate, securitate și justiție. 

Programul de la Stockholm recunoaște deopotrivă oportunitățile și provocările reprezentate de o mobilitate sporită a persoanelor și subliniază că o migrație bine gestionată poate fi benefică pentru toate părțile interesate. Consiliul European a recunoscut în egală măsură că, în contextul provocărilor demografice importante cu care Uniunea se va confrunta în viitor, înregistrându-se o creștere a cererii de forță de muncă, politicile flexibile în domeniul migrației vor avea o contribuție importantă la dezvoltarea și performanța economică a Uniunii pe termen mai lung.

La 29 iunie 2011, Comisia a adoptat o propunere privind următorul cadru financiar multianual pentru perioada 2014-2020
: un buget pentru realizarea Strategiei Europa 2020. În domeniul politicilor în materie de afaceri interne, care vizează securitatea, migrația și gestionarea frontierelor externe, Comisia a propus simplificarea structurii instrumentelor de cheltuieli, prin reducerea numărului de programe și instituirea unei structuri bazate pe doi piloni: un fond pentru azil și migrație și un fond pentru securitate internă. 

Prezentul regulament instituie Fondul pentru azil și migrație, care se bazează pe procesul de consolidare a capacităților dezvoltat cu asistența Fondului european pentru refugiați
, a Fondului european de integrare a resortisanților țărilor terțe
 și a Fondului european de returnare
. Regulamentul extinde acest proces pentru a acoperi într-un mod mai cuprinzător diferite aspecte ale politicii comune a Uniunii în domeniul azilului și al imigrației, inclusiv acțiuni în țări terțe sau în legătură cu acestea, care abordează în primul rând interesele și obiectivele UE în domeniile de politică respective. De asemenea, regulamentul ia în considerare noile evoluții.

În cadrul dezvoltării unei politici comune privind azilul, în vederea oferirii unui statut corespunzător oricărui resortisant al unei țări terțe care are nevoie de protecție internațională și în vederea asigurării respectării principiului nereturnării, astfel cum se prevede în Tratatul privind funcționarea Uniunii Europene, este necesar, pe baza solidarității între statele membre, să se înființeze mecanisme menite să promoveze echilibrarea eforturilor depuse de statele membre în ceea ce privește primirea persoanelor care au nevoie de protecție internațională și a persoanelor strămutate, precum și în ceea ce privește suportarea consecințelor primirii respective. Această politică comună privind azilul include, de asemenea, o componentă puternică de relocare și transfer.

O politică bine organizată în domeniul imigrației legale și strategii de integrare mai eficace, conforme Programului de la Stockholm și sprijinite de instrumentele juridice ale Uniunii, au un rol central în asigurarea competitivității pe termen lung a Uniunii și, în cele din urmă, a viitorului modelului său social. În acest sens, o mai bună integrare, din punct de vedere economic și social, a resortisanților țărilor terțe aflați în situație de ședere legală rămâne esențială pentru maximizarea beneficiilor imigrației.

O politică de returnare eficace și durabilă este un element esențial al unui sistem de migrație bine gestionat în cadrul Uniunii. De asemenea, aceasta este o completare necesară a unei politici credibile în domeniul imigrației legale și al azilului, precum și o componentă importantă în combaterea imigrației ilegale. 

Evenimentele care au avut loc recent la frontiera greco-turcă și în zona sud-mediteraneeană au demonstrat, de asemenea, cât de important este ca Uniunea să aibă o abordare cuprinzătoare în materie de migrație, care să vizeze aspecte variate, cum ar fi consolidarea gestionării frontierelor și a guvernanței Schengen, o mai bună direcționare a migrației legale, îmbunătățirea diseminării celor mai bune practici referitoare la integrare, întărirea sistemului european comun de azil și o abordare mai strategică a relațiilor cu țările terțe în ceea ce privește migrația.

2.
REZULTATELE CONSULTĂRILOR CU PĂRȚILE INTERESATE ȘI ALE EVALUĂRII IMPACTULUI

Întrucât se acordă o mai mare atenție evaluării ca instrument pentru informarea responsabililor politici, prezenta propunere ia în considerare rezultatele evaluării, consultarea părților interesate și evaluarea impactului.

Rezultatele rapoartelor privind evaluarea ex-post a Fondului european pentru refugiați în perioada 2005-2007 și privind evaluarea la jumătatea perioadei a punerii în aplicare a Fondului european pentru integrarea resortisanților țărilor terțe în anii 2007-2009 și a Fondului european de returnare în perioada 2008-2009 au fost deosebit de importante în această privință.

Activitatea de pregătire a viitoarelor instrumente financiare în domeniul afacerilor interne a început în 2010 și a continuat în 2011. În cadrul acestei activități de pregătire, o evaluare/un studiu de evaluare a impactului a fost lansat(ă) în decembrie 2010, cu ajutorul unui contractant extern. Acest studiu a fost finalizat în iulie 2011, a reunit rezultatele disponibile ale evaluării instrumentelor financiare existente și a furnizat informații cu privire la problemele, obiectivele și opțiunile de politică, inclusiv impactul lor probabil, examinate în evaluarea impactului. Pornind de la acest studiu, Comisia a elaborat un raport de evaluare a impactului, care a făcut obiectul unui aviz emis de Comitetul de evaluare a impactului la data de 9 septembrie 2011. 

Evaluarea impactului ia în considerare rezultatele unei consultări publice specifice privind viitorul finanțării afacerilor interne, care s-a desfășurat online. Consultarea a avut loc în perioada 5 ianuarie - 20 martie 2011 și toate părțile interesate au putut participa la aceasta. În total au fost primite 115 răspunsuri, din partea unor persoane fizice și în numele unor organizații, printre care 8 documente de poziție. La consultare au contribuit respondenți din toate statele membre, precum și din unele țări terțe. 

În aprilie 2011, conferința „Viitorul finanțării acordate de UE pentru afaceri interne: o nouă perspectivă” a reunit principalele părți interesate (state membre, organizații internaționale, organizații ale societății civile etc.) și a oferit acestora posibilitatea de a face schimb de opinii pe tema respectivă. Conferința a fost, de asemenea, o ocazie pentru a valida rezultatele evaluării și ale consultării publice. 

Viitorul finanțării acordate de Uniune pentru afaceri interne a fost abordat și discutat cu părțile interesate din sectorul instituțional în numeroase ocazii, inclusiv la un prânz de lucru informal în timpul Consiliului JAI, la 21 ianuarie 2011, la un mic dejun informal cu participarea coordonatorilor politici ai Parlamentului European, la 26 ianuarie 2011, în cadrul audierii comisarului Malmström în fața Comisiei SURE a Parlamentului, la 10 martie 2011, și în cursul unui schimb de opinii între directorul general al DG Afaceri Interne și membrii Comisiei LIBE a Parlamentului, la 17 martie 2011. 

Asistența de specialitate specifică privind viitoarele instrumente financiare în domeniul azilului și al migrației a fost furnizată prin intermediul discuțiilor care au avut loc în cadrul reuniunii Comitetului pentru imigrație și azil, la 22 februarie 2011, a rețelei punctelor de contact naționale privind integrarea, la 15 martie 2011, a Comitetului de contact pentru Directiva privind returnarea, la 18 martie 2011, și a Grupului de lucru la nivel înalt privind migrația și azilul, la 27 aprilie 2011. În plus, aspecte tehnice legate de punerea în aplicare a viitorului instrument financiar în domeniul azilului și al migrației au fost, de asemenea, discutate pe baza unei consultări în scris cu experții satelor membre, care a avut loc în aprilie 2011, în cadrul Comitetului comun pentru Programul general privind solidaritatea și gestionarea fluxurilor de migrație („Comitetul SOLID”).

Consultările, conferințele și discuțiile între experți menționate anterior au confirmat că există un acord general în rândul principalelor părți interesate referitor la necesitatea de a extinde sfera de acțiune a finanțării acordate de Uniune în domeniul azilului și al migrației, inclusiv în ceea ce privește dimensiunea sa externă, precum și de a acționa în direcția simplificării în mai mare măsură a mecanismelor de execuție și a creșterii flexibilității, în special pentru a răspunde situațiilor de urgență. În domeniul azilului și al migrației, părțile interesate au considerat că prioritățile tematice generale au fost deja stabilite de Programul de la Stockholm și de planul său de acțiune. A existat un sprijin larg pentru reducerea numărului de instrumente financiare și instituirea unei structuri bazate pe doi piloni, cu condiția ca aceasta să ducă efectiv la simplificare. Părțile interesate au convenit, de asemenea, asupra necesității unui mecanism flexibil de reacție în caz de urgență pentru a permite Uniunii să răspundă în mod rapid și eficace crizelor legate de migrație și securitate. Gestiunea partajată, însoțită de trecerea la programarea multianuală și de definirea unor obiective comune la nivelul Uniunii, a fost considerată, în general, metoda de gestionare adecvată pentru toate cheltuielile în materie de afaceri interne, cu toate că organizațiile neguvernamentale au fost de părere că ar trebui să se utilizeze în continuare și gestiunea directă. Părțile interesate au susținut, de asemenea, consolidarea rolului agențiilor pentru afaceri interne, în scopul de a încuraja cooperarea și de a spori sinergiile.

3.
ELEMENTE JURIDICE ALE PROPUNERII

Dreptul de a acționa rezultă din articolul 3 alineatul (2) din Tratatul privind Uniunea Europeană, care prevede că „Uniunea oferă cetățenilor săi un spațiu de libertate, securitate și justiție, fără frontiere interne, în interiorul căruia este asigurată libera circulație a persoanelor, în corelare cu măsuri adecvate privind controlul la frontierele externe, dreptul de azil, imigrarea, precum și prevenirea criminalității și combaterea acestui fenomen”.

Acțiunea Uniunii este justificată în temeiul obiectivelor prevăzute la articolul 67 din Tratatul privind funcționarea Uniunii Europene (denumit în continuare „tratatul”), care stabilesc mijloacele pentru constituirea unui spațiu de libertate, securitate și justiție.

Regulamentul se bazează pe temeiurile juridice prevăzute în titlul V din tratat cu privire la spațiul de libertate, securitate și justiție, și anume pe articolul 78 alineatul (2) și articolul 79 alineatele (2) și (4), care constituie temeiul juridic pentru acțiunea Uniunii în domeniul azilului, al imigrației, al gestionării fluxurilor de migrație, al tratamentului echitabil al resortisanților țărilor terțe aflați în situație de ședere legală în statele membre, al combaterii imigrației ilegale și a traficului de persoane, inclusiv prin cooperarea cu țările terțe. 

Aceste articole constituie temeiuri juridice compatibile în ceea ce privește poziția Regatului Unit, a Irlandei și a Danemarcei referitor la domeniile pe care le reglementează, furnizând, în consecință, reguli de vot compatibile în Consiliu. În continuare, în cazul fiecăreia dintre acestea se aplică procedura legislativă ordinară. 
De asemenea, se atrage atenția asupra articolului 80 din tratat, care subliniază că aceste politici ale Uniunii și punerea lor în aplicare au la bază principiul solidarității și al distribuirii echitabile a răspunderii între statele membre, inclusiv pe plan financiar. 

În general, acesta este un domeniu în care există o evidentă valoare adăugată a intervențiilor Uniunii, comparativ cu acțiunea individuală a statelor membre. Uniunea Europeană se află într-o poziție mai bună decât statele membre pentru a furniza un cadru în vederea exprimării solidarității sale în gestionarea fluxurilor de migrație. Prin urmare, sprijinul financiar furnizat în temeiul prezentului regulament contribuie, în special, la consolidarea capacităților naționale și europene în domeniul respectiv. În acest scop, prezentul regulament vizează, inter alia, consolidarea și dezvoltarea sistemului european comun de azil, pentru a spori solidaritatea și repartizarea responsabilității între statele membre, în special față de cele mai afectate de fluxurile de migrație și azil, pentru a încuraja dezvoltarea unor strategii proactive în materie de imigrație, care să fie relevante pentru procesul de integrare a resortisanților țărilor terțe și să susțină acest proces, precum și să promoveze integrarea resortisanților țărilor terțe, acordând o atenție specială nivelurilor locale și regionale ale statelor membre, pentru a consolida capacitățile statelor membre de a susține strategii de returnare echitabile și eficace, precum și pentru a sprijini dezvoltarea parteneriatelor și a cooperării cu țările terțe.

Cu toate acestea, este pe deplin recunoscut faptul că intervențiile ar trebui să aibă loc la un nivel corespunzător, iar rolul Uniunii nu ar trebui să depășească ceea ce este necesar. Astfel cum s-a subliniat în revizuirea bugetului UE, „bugetul UE ar trebui utilizat pentru a finanța bunuri publice ale UE, acțiuni pe care nu le pot finanța statele membre și regiunile sau atunci când acesta poate asigura obținerea de rezultate mai bune”
.

4.
IMPLICAȚII BUGETARE

Propunerea Comisiei privind un cadru financiar multianual prevede alocarea sumei de 3 869 de milioane EUR (în prețuri curente) în favoarea Fondului pentru azil și migrație în perioada 2014-2020. Cu titlu indicativ, peste 80 % din această sumă (3 232 de milioane EUR) ar trebui să fie utilizate pentru programele naționale ale statelor membre, în timp ce 637 de milioane EUR ar trebui să fie gestionate la nivel central de Comisie pentru a finanța acțiunile Uniunii, asistența de urgență, Rețeaua europeană de migrație, asistența tehnică și punerea în aplicare a sarcinilor operaționale specifice de către agențiile Uniunii.
milioane EUR (prețuri curente)

	Fondul pentru azil și migrație
	3 869

	Programe naționale
	3 232

	Gestiune centralizată
	637


5.
PRINCIPALELE ELEMENTE ALE PROPUNERII

5.1.
Resurse pentru statele membre

Cea mai mare parte a resurselor disponibile în cadrul fondului va fi direcționată prin programele naționale ale statelor membre care acoperă întreaga perioadă 2014-2020. În acest scop, resursele care urmează să fie alocate statelor membre în cadrul fondului vor fi formate dintr-o sumă de bază și o sumă variabilă. În urma unei evaluări la jumătatea perioadei, o sumă suplimentară poate fi alocată din bugetul pe anul 2018. 

5.1.1.
Suma de bază 

Suma de bază se stabilește luând în considerare cele mai recente date statistice disponibile referitoare la fluxurile de migrație, cum ar fi numărul primelor cereri de azil, deciziile pozitive de acordare a statutului de refugiat sau a protecției subsidiare, numărul refugiaților relocați, numărul resortisanților țărilor terțe aflați în situație de ședere legală și fluxurile acestora, numărul deciziilor de returnare emise de autoritățile naționale și numărul returnărilor efectuate
. Aceste date sunt aceleași cu cele utilizate până în prezent pentru calcularea alocărilor în cadrul Fondului european pentru refugiați, al Fondului european de integrare a resortisanților țărilor terțe și al Fondului european de returnare. În vederea asigurării unei mase critice în scopul punerii în aplicare a programelor naționale, se adaugă 5 milioane EUR ca sumă minimă pentru fiecare stat membru. 

Sumele de bază alocate în mod individual statelor membre vor servi ca punct de plecare pentru inițierea dialogului de politică, urmat de programarea multianuală, pentru a sprijini, pe de o parte, un număr limitat de obiective obligatorii (de exemplu, consolidarea instituirii sistemului european comun de azil prin asigurarea aplicării eficiente și uniforme a acquis-ului Uniunii în materie de azil sau prin elaborarea unui program de returnare voluntară asistată care să includă o componentă privind reintegrarea) și, pe de altă parte, pentru a răspunde nevoilor specifice ale fiecărui stat membru.

5.1.2.
Suma variabilă
În urma dialogului de politică menționat anterior, suma variabilă va fi alocată statelor membre dispuse să acționeze în domeniile operaționale respective, care depind de angajamentul lor politic și de voința lor de a acționa sau de capacitatea de a coopera cu alte state membre. Acesta va fi cazul în ceea ce privește punerea în aplicare a unor acțiuni specifice, cum ar fi, de exemplu, prelucrarea comună a cererilor de azil, operațiunile comune de returnare, înființarea unor centre comune de migrație, precum și în ceea ce privește efectuarea operațiunilor de relocare și transfer. 

În ceea ce privește relocarea, statele membre vor beneficia de stimulente financiare (sume forfetare) acordate la fiecare doi ani, pe baza sumelor pe care acestea le vor angaja după stabilirea priorităților comune ale Uniunii în materie de relocare. Prioritățile respective vor fi rezultatul unui proces politic la care vor participa, în special, Parlamentul European și Consiliul și care va reflecta evoluțiile de politică la nivel național și la nivelul Uniunii. Prin intermediul acestor stimulente financiare, trebuie îndeplinite două obiective: unul cantitativ, și anume creșterea semnificativă a cifrelor actuale privind relocarea, care sunt prea mici, și altul calitativ, și anume consolidarea dimensiunii europene prin punerea în aplicare a unor priorități comune ale Uniunii în materie de relocare, bine definite și dinamice.

În plus, pe baza unui exercițiu similar de angajare a fondurilor și la intervale regulate, statele membre vor beneficia de stimulente financiare (sume forfetare) pentru transferul beneficiarilor de protecție internațională.

5.1.3.
Alocarea la jumătatea perioadei

O parte a resurselor disponibile va fi păstrată pentru evaluarea la jumătatea perioadei. 

Acest lucru va permite, pe de o parte, alocarea unor sume suplimentare pentru statele membre care trec prin schimbări semnificative în ceea ce privește fluxurile de migrație și ale căror sisteme de azil și de primire au necesități specifice și, pe de altă parte, alocarea unor sume suplimentare pentru statele membre care doresc să pună în aplicare acțiuni specifice. Acestea din urmă pot fi revizuite în conformitate cu cele mai recente evoluții de politică.

5.2.
Agențiile Uniunii

Pentru a utiliza cu mai multă eficacitate competența și expertiza agențiilor relevante ale Uniunii în domeniul afacerilor interne, Comisia are în vedere, de asemenea, să utilizeze posibilitatea oferită de Regulamentul financiar
 de a încredința acestor agenții executarea sarcinilor specifice, în cadrul misiunilor lor și în complementaritate cu programele lor de lucru, în limita resurselor disponibile în temeiul prezentului regulament. În cazul sarcinilor care fac obiectul prezentului regulament, sunt vizate, în special, Biroul European de Sprijin pentru Azil (EASO) și Agenția Europeană pentru Gestionarea Cooperării Operative la Frontierele Externe ale Statelor Membre ale Uniunii Europene (Agenția Frontex) în ceea ce privește activitățile întreprinse pe teritoriul UE și în afara acestuia, care necesită expertiză operațională referitoare la aspecte legate de azil și, respectiv, de imigrație ilegală.

5.3.
Acțiuni întreprinse în țările terțe sau care au legătură cu acestea

Acest fond sprijină acțiuni care servesc, în primul rând, interesele Uniunii, având un impact direct în Uniune și în statele sale membre și asigurând o continuitate necesară cu activitățile puse în aplicare pe teritoriul Uniunii. Acțiunile care vizează în mod direct dezvoltarea nu sunt sprijinite prin intermediul acestui fond. În punerea în aplicare a unor astfel de acțiuni se va asigura coerența deplină cu principiile și obiectivele generale ale acțiunii externe a Uniunii referitoare la țara sau regiunea în cauză.

2011/0366 (COD)

Propunere de
REGULAMENT AL PARLAMENTULUI EUROPEAN ŞI AL CONSILIULUI
de instituire a Fondului pentru azil și migrație
PARLAMENTUL EUROPEAN ȘI CONSILIUL UNIUNII EUROPENE,

având în vedere Tratatul privind funcționarea Uniunii Europene, în special articolul 78 alineatul (2) și articolul 79 alineatele (2) și (4),

având în vedere propunerea Comisiei Europene,

după transmiterea proiectului actului legislativ către parlamentele naționale,

având în vedere avizul Comitetului Economic și Social European
,

având în vedere avizul Comitetului Regiunilor
,

hotărând în conformitate cu procedura legislativă ordinară,

întrucât:

(1) Obiectivul Uniunii de a constitui un spațiu de libertate, securitate și justiție ar trebui să fie realizat, inter alia, prin măsuri comune de configurare a unei politici privind azilul și imigrația, bazată pe solidaritate între statele membre, care să fie echitabilă față de resortisanții țărilor terțe. Consiliul European din 2 decembrie 2009 a recunoscut că resursele financiare din cadrul Uniunii ar trebui să devină mai flexibile și mai coerente, atât în ceea ce privește domeniul de aplicare, cât și aplicabilitatea, pentru a sprijini dezvoltarea politicilor în domeniul azilului și al migrației.

(2) Pentru a contribui la dezvoltarea politicii comune a Uniunii privind azilul și imigrația și la consolidarea spațiului de libertate, securitate și justiție, conform aplicării principiilor de solidaritate și de repartizare a responsabilității între statele membre și de cooperare cu țările terțe, prezentul regulament ar trebui să instituie Fondul pentru azil și migrație (denumit în continuare „fondul”).
(3) Fondul ar trebui să exprime solidaritatea prin intermediul asistenței financiare acordate statelor membre. Acesta ar trebui să îmbunătățească gestionarea eficace a fluxurilor de migrație către Uniune, în domeniile în care Uniunea aduce o valoare adăugată maximă, în special prin repartizarea responsabilității între statele membre, precum și prin repartizarea responsabilității cu țările terțe și prin consolidarea cooperării cu acestea.

(4) Pentru a asigura o politică în domeniul azilului uniformă și de înaltă calitate și pentru a aplica standarde mai înalte în materie de protecție internațională, fondul ar trebui să contribuie la funcționarea eficace a sistemului european comun de azil, care cuprinde măsuri referitoare la politică, legislație, consolidarea capacităților, cooperarea cu alte state membre, agențiile Uniunii și țările terțe.

(5) Este oportun să se susțină și să se îmbunătățească eforturile depuse de statele membre pentru a pune în aplicare pe deplin și în mod corespunzător acquis-ul Uniunii în materie de azil, în special în scopul furnizării unor condiții adecvate de primire pentru solicitanții de azil, persoanele strămutate și beneficiarii de protecție internațională, pentru a asigura determinarea corectă a statutului, în conformitate cu Directiva 2004/83/CE a Consiliului din 29 aprilie 2004 privind standardele minime referitoare la condițiile pe care trebuie să le îndeplinească resortisanții țărilor terțe sau apatrizii pentru a putea beneficia de statutul de refugiat sau persoanele care, din alte motive, au nevoie de protecție internațională și referitoare la conținutul protecției acordate
, pentru a se aplica proceduri de azil echitabile și eficace și pentru a promova bunele practici în domeniul azilului, astfel încât să se protejeze drepturile persoanelor care necesită protecție internațională și să se permită funcționarea eficientă a sistemelor de azil ale statelor membre.

(6) Fondul ar trebui să ofere sprijin adecvat eforturilor comune depuse de statele membre pentru identificarea, schimbul și promovarea celor mai bune practici și pentru instituirea unor structuri de cooperare eficace, în vederea îmbunătățirii calității procesului decizional în cadrul sistemului european comun de azil.

(7) Acest fond ar trebui să completeze și să consolideze activitățile întreprinse de Biroul European de Sprijin pentru Azil (EASO), instituit prin Regulamentul (UE) nr. 439/2010 al Parlamentului European și al Consiliului din 19 mai 2010
, în scopul de a coordona cooperarea practică în materie de azil între statele membre, de a susține statele membre care se confruntă cu o presiune deosebită asupra sistemelor lor de azil și de a contribui la punerea în aplicare a sistemului european comun de azil.
(8) Fondul ar trebui să sprijine eforturile depuse de Uniune și de statele membre pentru consolidarea capacității statelor membre de a dezvolta, a monitoriza și a evalua politicile lor în domeniul azilului din perspectiva obligațiilor care le revin în temeiul legislației existente a Uniunii.

(9) Fondul ar trebui să sprijine eforturile depuse de statele membre în scopul de a furniza, pe teritoriile lor, protecție internațională și o soluție durabilă pentru refugiații și persoanele strămutate identificate de către Înaltul Comisar al Organizației Națiunilor Unite pentru Refugiați (ICNUR) ca eligibile în vederea relocării, cum ar fi evaluarea necesităților persoanelor în cauză în materie de relocare și transfer pe teritoriile lor, pentru a le acorda un statut juridic sigur și a promova integrarea lor efectivă.

(10) Fondul ar trebui să acorde sprijin pentru operațiunile în care sarcinile se repartizează, care constau în transferul solicitanților și al beneficiarilor de protecție internațională dintr-un stat membru în altul.

(11) Parteneriatele și cooperarea cu țările terțe pentru a asigura gestionarea adecvată a afluxurilor de persoane care solicită azil sau alte forme de protecție internațională sunt o componentă esențială a politicii Uniunii în domeniul azilului. În scopul de a asigura acces la protecție internațională și soluții durabile într-un stadiu cât mai incipient posibil, inclusiv în cadrul programelor regionale de protecție 
, fondul ar trebui să includă o componentă puternică la nivelul Uniunii în materie de relocare.
(12) Pentru a îmbunătăți și a consolida procesul de integrare în societățile europene, fondul ar trebui să faciliteze migrația legală către Uniune, în conformitate cu necesitățile economice și sociale ale statelor membre și să anticipeze pregătirea procesului de integrare încă din țara de origine a resortisanților țărilor terțe care vin în Uniune.
(13) Pentru a fi eficient și pentru a aduce cea mare valoare adăugată, fondul ar trebui să urmărească o abordare mai bine direcționată, în sprijinul unor strategii coerente, concepute special în vederea promovării integrării resortisanților țărilor terțe la nivel local și/sau la nivel regional. Aceste strategii ar trebui puse în aplicare mai ales de autorități locale sau regionale și de actori non-statali, fără a exclude autoritățile naționale, în cazul în care organizarea administrativă specifică a statului membru ar necesita acest lucru. Organizațiile de punere în aplicare ar trebui ca, dintr-o serie de măsuri disponibile, să le aleagă pe cele mai adecvate pentru situația lor specială.
(14) Măsurile de integrare ar trebui să se aplice, de asemenea, refugiaților, solicitanților de azil sau persoanelor cărora li s-au acordat alte forme de protecție internațională, în vederea asigurării unei abordări cuprinzătoare a integrării, luând în considerare caracteristicile specifice ale acestor grupuri-țintă.
(15) Pentru a asigura coerența răspunsului Uniunii Europene în ceea ce privește integrarea resortisanților țărilor terțe, acțiunile finanțate în cadrul acestui fond ar trebui să fie specifice și complementare acțiunilor finanțate în temeiul Fondului social european. În acest context, autoritățile statelor membre responsabile pentru punerea în aplicare a acestui fond ar trebui să aibă obligația de a institui mecanisme de cooperare și coordonare cu autoritățile desemnate de statele membre în scopul gestionării intervențiilor Fondului social european. 

(16) Fondul ar trebui să sprijine statele membre în stabilirea unor strategii care să organizeze migrația legală, îmbunătățind capacitatea acestora de a elabora, a pune în aplicare, a monitoriza și a evalua, în general, toate strategiile, politicile și măsurile în materie de imigrație și integrare a resortisanților țărilor terțe, inclusiv instrumentele juridice ale Uniunii. Fondul ar trebui să sprijine, de asemenea, schimbul de informații, schimbul de cele mai bune practici și cooperarea între diferitele departamente ale administrației, precum și cu alte state membre.

(17) Uniunea ar trebui să folosească în continuare și să extindă utilizarea parteneriatelor pentru mobilitate, ca principal cadru strategic de cooperare, cuprinzător și pe termen lung, în scopul gestionării migrației cu țările terțe. Fondul ar trebui să susțină activități în cadrul parteneriatelor pentru mobilitate care se desfășoară fie în Uniune, fie în țările terțe și care vizează urmărirea necesităților și a priorităților Uniunii, în special acțiuni menite să asigure continuitatea finanțării, incluzând atât Uniunea, cât și țările terțe.

(18) Este oportun să continue sprijinirea și încurajarea eforturilor depuse de statele membre pentru îmbunătățirea gestionării returnării sub toate aspectele sale, în scopul punerii în aplicare continue, echitabile și eficace a standardelor comune privind returnarea, în special astfel cum se prevede în Directiva 2008/115/CE a Parlamentului European și a Consiliului din 16 decembrie 2008 privind standardele și procedurile comune aplicabile în statele membre pentru returnarea resortisanților țărilor terțe aflați în situație de ședere ilegală
. Fondul ar trebui să promoveze elaborarea unor strategii de returnare la nivel național, precum și măsuri care să sprijine punerea lor efectivă în aplicare în țările terțe.

(19) În ceea ce privește returnarea voluntară a persoanelor, inclusiv a celor care doresc să fie returnate chiar dacă nu sunt obligate să părăsească teritoriul, ar trebui să se prevadă stimulente pentru astfel de persoane returnate, cum ar fi un tratament preferențial sub forma unei asistențe sporite la returnare. Acest tip de returnare voluntară este atât în interesul persoanelor returnate, cât și al autorităților, din punct de vedere al raportului cost-eficacitate. Statele membre ar trebui încurajate să acorde preferință returnării voluntare.

(20) Cu toate acestea, din punct de vedere al politicii, returnarea voluntară și returnarea forțată sunt strâns legate între ele și se sprijină reciproc, iar statele membre ar trebui încurajate să consolideze complementaritatea acestor două forme, în cadrul gestionării lor în materie de returnare. Este necesar să se efectueze returnări forțate pentru a proteja integritatea politicilor Uniunii în domeniul imigrației și al azilului, precum și a sistemelor de imigrație și de azil ale statelor membre. Astfel, posibilitatea de a recurge la returnare forțată este o condiție necesară pentru a se asigura că această politică nu este subminată și pentru a respecta statul de drept, care reprezintă, la rândul său, un element esențial în crearea unui spațiu de libertate, securitate și justiție. Prin urmare, fondul ar trebui să sprijine acțiunile statelor membre menite să faciliteze returnarea forțată.

(21) Este imperativ ca fondul să sprijine măsuri specifice în beneficiul persoanelor returnate în țara de returnare, în scopul de a asigura reîntoarcerea efectivă în orașul sau în regiunea lor de origine în bune condiții și de a consolida reintegrarea durabilă a acestora în comunitatea lor.

(22) Acordurile de readmisie ale Uniunii fac parte integrantă din politica de returnare a Uniunii și sunt un instrument central pentru gestionarea eficientă a fluxurilor de migrație, întrucât acestea facilitează returnarea rapidă a migranților ilegali. Aceste acorduri sunt un element important în cadrul dialogului și al cooperării cu țările terțe de origine și de tranzit ale migranților ilegali și punerea lor în aplicare în țările terțe ar trebui sprijinită pentru a asigura strategii de returnare eficace la nivel național și la nivelul Uniunii.

(23) Fondul ar trebui să completeze și să consolideze activitățile întreprinse de Agenția Europeană pentru Gestionarea Cooperării Operative la Frontierele Externe ale Statelor Membre ale Uniunii Europene (Agenția Frontex), instituită prin Regulamentul (CE) nr. 2007/2004 al Consiliului din 26 octombrie 2004
, printre atribuțiile căreia se numără furnizarea sprijinului necesar pentru organizarea operațiunilor comune de returnare întreprinse de statele membre și identificarea celor mai bune practici privind obținerea documentelor de călătorie și expulzarea resortisanților țărilor terțe care se află în situație de ședere ilegală pe teritoriile statelor membre.

(24) Fondul ar trebui pus în aplicare în deplină conformitate cu drepturile și principiile consacrate în Carta drepturilor fundamentale a Uniunii Europene. În special, acțiunile eligibile ar trebui să ia în considerare situația specifică a persoanelor vulnerabile, acordând o atenție deosebită minorilor neînsoțiți și altor minori aflați în situație de risc și furnizând răspunsuri adaptate.

(25) Măsurile adoptate în țările terțe și care au legătură cu acestea, susținute prin intermediul fondului, ar trebui adoptate în sinergie și concordanță cu alte acțiuni întreprinse în afara Uniunii, care sunt sprijinite prin intermediul instrumentelor de asistență externă ale Uniunii, atât geografice, cât și tematice. În special, în punerea în aplicare a unor astfel de acțiuni ar trebui să se urmărească coerența deplină cu principiile și obiectivele generale ale acțiunii externe și ale politicii externe ale Uniunii referitoare la țara sau regiunea în cauză. Acestea nu ar trebui să aibă drept obiectiv sprijinirea acțiunilor care vizează în mod direct dezvoltarea și ar trebui să completeze, dacă este cazul, asistența financiară furnizată prin intermediul instrumentelor de asistență externă. Se va asigura, de asemenea, coerența cu politica umanitară a Uniunii, în special în ceea ce privește punerea în aplicare a asistenței de urgență.

(26) O mare parte a resurselor disponibile în cadrul fondului ar trebui alocată în mod proporțional cu responsabilitatea asumată de fiecare stat membru prin eforturile sale în materie de gestionare a fluxurilor de migrație, pe baza unor criterii obiective. În acest scop, ar trebui să se utilizeze cele mai recente date statistice disponibile referitoare la fluxurile de migrație, cum ar fi numărul primelor cereri de azil, numărul deciziilor pozitive de acordare a statutului de refugiat sau a protecției subsidiare, numărul refugiaților relocați, numărul resortisanților țărilor terțe aflați în situație de ședere legală, numărul resortisanților țărilor terțe care au obținut o autorizație de ședere eliberată de un stat membru, numărul deciziilor de returnare emise de autoritățile naționale și numărul returnărilor efectuate
.

(27) Deși este oportun să se aloce o sumă pentru fiecare stat membru pe baza celor mai recente date statistice disponibile, o parte a resurselor disponibile în cadrul fondului ar trebui, de asemenea, să fie distribuită în scopul punerii în aplicare a acțiunilor specifice care necesită un efort de cooperare între statele membre și generează o valoare adăugată considerabilă pentru Uniune, precum și în scopul punerii în aplicare a Programului de relocare al Uniunii și a transferurilor.

(28) În acest scop, prezentul regulament ar trebui să stabilească o listă de acțiuni specifice eligibile pentru a beneficia de resursele fondului. Sume suplimentare ar trebui alocate statelor membre care își asumă angajamentul de a le pune în aplicare.
(29) Având în vedere instituirea treptată a unui program de relocare al Uniunii, fondul ar trebui să ofere asistență direcționată sub formă de stimulente financiare (sume forfetare) pentru fiecare refugiat relocat. 

(30) În vederea sporirii impactului eforturilor de relocare depuse de Uniune în ceea ce privește furnizarea de protecție pentru refugiați și maximizarea impactului strategic al relocării printr-o mai bună direcționare către persoanele care au cea mai mare nevoie de relocare, priorități comune referitoare la relocare ar trebui formulate la nivelul Uniunii, o dată la doi ani, pe baza categoriilor generale precizate în prezentul regulament.
(31) Având în vedere vulnerabilitatea lor deosebită, anumite categorii de refugiați ar trebui să fie întotdeauna incluse printre prioritățile comune ale Uniunii în materie de relocare.

(32) Luând în considerare necesitățile de relocare stabilite în cadrul priorităților comune ale Uniunii în materie de relocare, este necesar, de asemenea, să se furnizeze stimulente financiare suplimentare pentru relocarea persoanelor din anumite regiuni geografice și de anumite naționalități, precum și a categoriilor specifice de refugiați care urmează să fie relocați, atunci când relocarea este considerată a fi cel mai potrivit răspuns la nevoile speciale ale acestora.

(33) În scopul sporirii solidarității și al unei mai bune repartizări a responsabilității între statele membre, în special față de cele mai afectate de fluxurile de azil, ar trebui, de asemenea, să se instituie un mecanism similar bazat pe stimulente financiare pentru transferul beneficiarilor de protecție internațională.

(34) În vederea luării în considerare a schimbărilor semnificative în ceea ce privește fluxurile de migrație și a abordării necesităților sistemelor de azil și de primire ale statelor membre, ar trebui să se efectueze o evaluare la jumătatea perioadei. În acest scop, o rezervă financiară ar trebui păstrată pentru distribuirea efectuată în cadrul evaluării la jumătatea perioadei.

(35) Sprijinul furnizat de fond va fi mai eficient și va aduce o valoare adăugată mai mare dacă în prezentul regulament se identifică un număr limitat de obiective obligatorii, care trebuie urmărite în programele elaborate de fiecare stat membru, luând în considerare situația sa și necesitățile sale specifice.

(36) În vederea sporirii solidarității, este important ca fondul să prevadă un sprijin suplimentar pentru abordarea situațiilor de urgență în care migrația exercită o presiune puternică în statele membre sau în țările terțe sau în cazul unui aflux masiv de persoane strămutate, în temeiul Directivei 2001/55/CE a Consiliului din 20 iulie 2001 privind standardele minime pentru acordarea protecției temporare, în cazul unui aflux masiv de persoane strămutate, și măsurile de promovare a unui echilibru între eforturile statelor membre pentru primirea acestor persoane și suportarea consecințelor acestei primiri
, prin acordarea de asistență de urgență.

(37) Prezentul regulament ar trebui să asigure continuitatea Rețelei europene de migrație, înființată prin Decizia 2008/381/CE a Consiliului din 14 mai 2008 de instituire a unei rețele europene de migrație
 și să furnizeze asistența financiară necesară pentru activitățile sale, în conformitate cu obiectivele și sarcinile sale prevăzute în prezentul regulament.
(38) Prin urmare, Decizia 2008/381/CE ar trebui abrogată.
(39) Având în vedere domeniul de aplicare a stimulentelor financiare alocate statelor membre pentru relocare și/sau transfer sub formă de sume forfetare și deoarece acestea reprezintă o mică parte a costurilor efective, prezentul regulament ar trebui să prevadă anumite derogări de la normele privind eligibilitatea cheltuielilor.
(40) Pentru a completa sau a modifica dispozițiile prezentului regulament privind sumele forfetare aferente relocării și transferului, precum și privind definirea acțiunilor specifice și a priorităților comune ale Uniunii în materie de relocare, ar trebui să se delege Comisiei competența de a adopta acte în conformitate cu articolul 290 din Tratatul privind funcționarea Uniunii Europene. Este deosebit de important ca, pe parcursul activității sale de pregătire, Comisia să organizeze consultări adecvate, inclusiv la nivel de experți. Atunci când pregătește și elaborează acte delegate, Comisia ar trebui să asigure transmiterea simultană, în timp util și adecvată a documentelor relevante către Parlamentul European și Consiliu.

(41) În vederea asigurării unei aplicări uniforme, eficiente și în timp util a dispozițiilor prezentului regulament, ar trebui să se confere Comisiei competențe de executare. Aceste competențe ar trebui exercitate în conformitate cu Regulamentul (UE) nr. 182/2011 al Parlamentului European și al Consiliului din 16 februarie 2011 de stabilire a normelor și principiilor generale privind mecanismele de control de către statele membre al exercitării competențelor de executare de către Comisie
.

(42) Finanțarea de la bugetul Uniunii ar trebui să se concentreze asupra activităților în care intervenția Uniunii poate aduce o valoare adăugată suplimentară, comparativ cu acțiunea individuală a statelor membre. Întrucât Uniunea Europeană se află într-o poziție mai bună decât statele membre pentru a furniza un cadru în vederea exprimării solidarității Uniunii în gestionarea fluxurilor de migrație, sprijinul financiar furnizat în temeiul prezentului regulament ar trebui să contribuie, în special, la consolidarea capacităților naționale și ale Uniunii în acest domeniu.

(43) În scopul gestionării sale și al punerii sale în aplicare, fondul ar trebui să facă parte dintr-un cadru coerent format din prezentul regulament și Regulamentul (UE) nr. […/…] al Parlamentului European și al Consiliului de stabilire a dispozițiilor generale privind Fondul pentru azil și migrație și instrumentul de sprijin financiar pentru cooperarea polițienească, prevenirea și combaterea criminalității și gestionarea crizelor
.

(44) Întrucât obiectivul prezentului regulament, și anume contribuirea la o gestionare eficace a fluxurilor de migrație în Uniune în spațiul de libertate, securitate și justiție, în conformitate cu politica comună în domeniul azilului, al protecției subsidiare și al protecției temporare și cu politica comună în domeniul imigrației, nu poate fi suficient realizat de statele membre și poate fi realizat mai bine la nivelul Uniunii, Uniunea poate adopta măsuri, în conformitate cu principiul subsidiarității, astfel cum se prevede la articolul 5 din Tratatul privind Uniunea Europeană. În conformitate cu principiul proporționalității, astfel cum se prevede la articolul respectiv, prezentul regulament nu depășește ceea ce este necesar pentru îndeplinirea acestui obiectiv.

(45) Decizia nr. 573/2007/CE a Parlamentului European și a Consiliului din 23 mai 2007 de instituire a Fondului european pentru refugiați pentru perioada 2008-2013
 ar trebui abrogată.

(46) Decizia nr. 575/2007/CE a Parlamentului European și a Consiliului din 23 mai 2007 de instituire a Fondului european de returnare pentru perioada 2008-2013
 ar trebui abrogată.

(47) Decizia 2007/435/CE a Consiliului din 25 iunie 2007 de instituire a Fondului european de integrare a resortisanților țărilor terțe pentru perioada 2007-2013
 ar trebui abrogată.

(48) În conformitate cu articolul 3 din Protocolul privind poziția Regatului Unit și a Irlandei cu privire la spațiul de libertate, securitate și justiție, anexat la Tratatul privind Uniunea Europeană și la Tratatul privind funcționarea Uniunii Europene, și fără a aduce atingere articolului 4 din protocolul respectiv, Irlanda [nu participă la adoptarea prezentului regulament, nu are obligații în temeiul acestuia și nu face obiectul aplicării sale/și-a notificat dorința de a participa la adoptarea și punerea în aplicare a prezentului regulament].

(49) În conformitate cu articolul 3 din Protocolul privind poziția Regatului Unit și a Irlandei cu privire la spațiul de libertate, securitate și justiție, anexat la Tratatul privind Uniunea Europeană și la Tratatul privind funcționarea Uniunii Europene, și fără a aduce atingere articolului 4 din protocolul respectiv, Regatul Unit [nu participă la adoptarea prezentului regulament, nu are obligații în temeiul acestuia și nu face obiectul aplicării sale/și-a notificat dorința de a participa la adoptarea și punerea în aplicare a prezentului regulament].

(50) În conformitate cu articolele 1 și 2 din Protocolul privind poziția Danemarcei, anexat la Tratatul privind Uniunea Europeană și la Tratatul privind funcționarea Uniunii Europene, Danemarca nu participă la adoptarea prezentului regulament, nu are obligații în temeiul acestuia și nu face obiectul aplicării sale,

ADOPTĂ PREZENTUL REGULAMENT:

CAPITOLUL I
DISPOZIȚII GENERALE

Articolul 1
Scopul și domeniul de aplicare

1. Prezentul regulament instituie, pentru perioada 1 ianuarie 2014 - 31 decembrie 2020, Fondul pentru azil și migrație (denumit în continuare „ fondul ”).

2. Prezentul regulament stabilește:

(a) obiectivele sprijinului financiar și acțiunile eligibile; 

(b) cadrul general pentru punerea în aplicare a acțiunilor eligibile; 

(c) resursele financiare disponibile și distribuirea acestora;

(d) principiile și mecanismele de stabilire a priorităților comune ale Uniunii în materie de relocare;

(e) obiectivele, sarcinile și componența Rețelei europene de migrație.

3. Prezentul regulament prevede aplicarea normelor stabilite în Regulamentul (UE) nr. …/… [regulament orizontal]. 

Articolul 2
Definiții
În sensul prezentului regulament, se aplică următoarele definiții:

(b) „relocare” înseamnă procesul prin care, la cererea Înaltului Comisar al Organizației Națiunilor Unite pentru Refugiați (ICNUR), care are la bază nevoia de protecție internațională a unei persoane, resortisanții țărilor terțe sau apatrizii care au statutul definit de Convenția de la Geneva din 28 iulie 1951 și care au drept de ședere ca refugiați într-unul din statele membre sunt transferați dintr-o țară terță într-un stat membru în care le este permisă șederea, beneficiind de unul din următoarele statute:

(i)
statutul de refugiat în sensul articolului 2 litera (d) din Directiva 2004/83/CE a Consiliului sau

(ii)
un statut care oferă, în temeiul dreptului național și al dreptului Uniunii, drepturi și beneficii similare statutului de refugiat;

(c) „transfer” înseamnă procesul prin care persoanele menționate la articolul 4 alineatul (1) literele (a) și (b) sunt transferate din statul membru care le-a acordat protecție internațională într-un alt stat membru unde li se va acorda o protecție echivalentă sau prin care persoanele care se încadrează în categoria menționată la articolul 4 alineatul (1) litera (c) sunt transferate din statul membru care este responsabil de examinarea cererii lor într-un alt stat membru unde cererea lor de protecție internațională va fi examinată;

(d) „resortisant al unei țări terțe” înseamnă orice persoană care nu este cetățean al Uniunii în sensul articolului 20 alineatul (1) din tratat;

(e) „minor neînsoțit” înseamnă orice resortisant al unei țări terțe sau apatrid cu vârsta mai mică de 18 ani, care sosește sau a sosit pe teritoriul statelor membre neînsoțit de un adult care răspunde de acesta, în conformitate cu legislația sau practica națională a statului membru în cauză, și atât timp cât nu este efectiv în întreținerea unui astfel de adult; definiția include, de asemenea, un minor care este lăsat neînsoțit după intrarea pe teritoriul statelor membre;

(f) „membri de familie” înseamnă orice persoane care sunt rude pe linie descendentă sau descendentă aflate în întreținere, inclusiv copii adoptați, soț/soție, parteneri necăsătoriți cu o relație de lungă durată atestată în mod corespunzător sau care conviețuiesc într-un parteneriat înregistrat, dacă este cazul, în temeiul dreptului național al statului membru în cauză;

(g) „situație de urgență” înseamnă o situație care rezultă ca urmare a:

(i)
unei puternice presiuni exercitate de migrație în unul sau mai multe state membre, caracterizată de un aflux important și disproporționat de resortisanți ai unor țări terțe care solicită în număr semnificativ și de urgență centrele de primire și de detenție, precum și sistemele și procedurile de azil;

(ii)
punerii în aplicare a unor mecanisme de protecție temporară, în sensul Directivei 2001/55/CE sau a

(iii)
unei puternice presiuni exercitate de migrație în țările terțe unde refugiații sunt blocați din cauza unor evenimente, cum ar fi evoluții politice sau conflicte.

Articolul 3
Obiective

1. Obiectivul general al fondului este de a contribui la o gestionare eficace a fluxurilor de migrație în Uniune în spațiul de libertate, securitate și justiție, în conformitate cu politica comună privind azilul, protecția subsidiară și protecția temporară și cu politica comună în domeniul imigrației.

2. În cadrul obiectivului său general, fondul contribuie la următoarele obiective specifice:

(h) consolidarea și dezvoltarea sistemului european comun de azil, inclusiv a dimensiunii sale externe;

Realizarea acestui obiectiv se măsoară cu ajutorul indicatorilor, printre care se numără nivelul îmbunătățirii condițiilor de primire a solicitanților de azil, calitatea procedurilor de azil, convergența ratelor de recunoaștere între statele membre și eforturile depuse de statele membre în materie de relocare;

(i) sprijinirea migrației legale către Uniune, în conformitate cu necesitățile economice și sociale ale statelor membre, și promovarea integrării efective a resortisanților țărilor terțe, inclusiv a solicitanților de azil și a beneficiarilor de protecție internațională.

Realizarea acestui obiectiv se măsoară cu ajutorul indicatorilor, printre care se numără creșterea nivelului de participare a resortisanților țărilor terțe la ocuparea forței de muncă, educație și procese democratice;

(j) consolidarea unor strategii de returnare echitabile și eficace în statele membre, punând accentul pe durabilitatea returnării și pe readmisia efectivă în țările de origine.


Realizarea acestui obiectiv se măsoară cu ajutorul indicatorilor, printre care numărul persoanelor returnate;

(k) sporirea solidarității și a repartizării responsabilității între statele membre, în special față de cele mai afectate de fluxurile de migrație și azil.

Realizarea acestui obiectiv se măsoară cu ajutorul indicatorilor, printre care se numără creșterea nivelului de asistență reciprocă între statele membre, inclusiv prin cooperare practică și transfer.
Articolul 4
Grupurile-țintă

1. Fondul contribuie la finanțarea de acțiuni care vizează una sau mai multe dintre următoarele categorii de persoane:

(l) orice resortisant al unei țări terțe sau apatrid care are statutul definit de Convenția de la Geneva și care are drept de ședere ca refugiat într-unul dintre statele membre;

(m) orice resortisant al unei țări terțe sau apatrid care beneficiază de o formă de protecție subsidiară în sensul Directivei 2004/83/CE;

(n) orice resortisant al unei țări terțe sau apatrid care a solicitat acordarea uneia dintre formele de protecție descrise la literele (a) și (b);
(o) orice resortisant al unei țări terțe sau apatrid care beneficiază de o formă de protecție temporară în sensul Directivei 2001/55/CE;
(p) orice resortisant al unei țări terțe sau apatrid care face obiectul unei relocări într-un stat membru;
(q) orice resortisant al unei țări terțe aflat în situație de ședere ilegală într-un stat membru sau care este pe cale să dobândească dreptul de ședere legală într-un stat membru;
(r) orice resortisant al unei țări terțe care se află pe teritoriul unei țări terțe, care intenționează să migreze în Uniune și care respectă măsurile specifice anterioare plecării și/sau condițiile prevăzute de dreptul național, inclusiv cele referitoare la capacitatea de integrare în societatea unui stat membru;
(s) orice resortisant al unei țări terțe care nu a primit încă o decizie negativă definitivă în urma solicitării sale de a primi drept de ședere, de stabilire a reședinței legală și/sau de a beneficia de protecție internațională într-un stat membru și care poate opta pentru returnare voluntară, cu condiția de a nu fi dobândit o nouă cetățenie și de a nu fi părăsit teritoriul statului membru respectiv;
(t) orice resortisant al unei țări terțe care beneficiază de drept de ședere, de ședere legală sau de o formă de protecție internațională în sensul Directivei 2004/83/CE sau de protecție temporară în sensul Directivei 2001/55/CE, într-un stat membru, și care optează pentru returnare voluntară, cu condiția de a nu fi dobândit o nouă cetățenie și de a nu fi părăsit teritoriul statului membru respectiv;
(u) orice resortisant al unei țări terțe care nu îndeplinește sau care a încetat să îndeplinească condițiile privind intrarea și/sau șederea într-un stat membru.
2. Grupul-țintă este format din membrii de familie ai persoanelor menționate mai sus, dacă este cazul, și în măsura în care se aplică aceleași condiții.
CAPITOLUL II

SISTEMUL EUROPEAN COMUN DE AZIL

Articolul 5
Sistemele de primire și de azil
1. În obiectivul specific definit la articolul 3 alineatul (2) litera (a) și având în vedere concluziile convenite ale dialogului de politică, astfel cum se prevede la articolul 13 din Regulamentul (UE) nr. …/… [regulament orizontal], fondul sprijină acțiuni care vizează persoanele menționate la articolul 4 alineatul (1) literele (a) - (e) și care sunt legate, în special, de unul sau mai multe dintre următoarele aspecte: 
(v) furnizarea de ajutor material, de servicii de educație, de formare, de sprijin, de asistență medicală și psihologică;
(w) furnizarea de asistență socială, informații sau de asistență pentru formalități administrative și/sau judiciare, precum și de informații sau consiliere privind rezultatul eventual al procedurii de azil, inclusiv aspecte precum returnarea voluntară;
(x) furnizarea de asistență juridică și lingvistică;
(y) acordarea de asistență specifică persoanelor vulnerabile cum ar fi minorii, minorii neînsoțiți, persoanele cu handicap, persoanele în vârstă, femeile însărcinate, părinții singuri cu copii minori, victimele traficului de persoane, persoane care suferă de boli grave fizice, mentale sau de tulburări posttraumatice și persoane care au fost supuse torturii, violului sau altor forme grave de violență psihologică, fizică sau sexuală;
(z) furnizarea de informații pentru comunitățile locale, precum și formarea personalului autorităților locale care va interacționa cu persoanele primite;
(aa) furnizarea de acțiuni de integrare din lista prevăzută la articolul 9 alineatul (1), în cazul în care aceasta se combină cu primirea persoanelor menționate la articolul 4 alineatul (1) literele (a) - (e).
2. În noile state membre care aderă la Uniune începând cu 1 ianuarie 2013 și în statele membre care se confruntă cu deficiențe structurale specifice în ceea ce privește infrastructura și serviciile de cazare, fondul poate sprijini, de asemenea, în plus față de acțiunile eligibile enumerate la alineatul (1), acțiuni care au drept obiectiv:
(ab) înființarea, dezvoltarea și îmbunătățirea infrastructurii și serviciilor de cazare;
(ac) crearea unor structuri administrative, sisteme și cursuri de formare a personalului și a autorităților judiciare relevante pentru a se asigura un acces facil al solicitanților de azil la procedurile de azil, precum și eficiența și calitatea acestora.
Articolul 6
Capacitatea statelor membre de a elabora, monitoriza și evalua politicile proprii în domeniul azilului
În obiectivul specific definit la articolul 3 alineatul (2) litera (a) și având în vedere concluziile convenite ale dialogului privind politicile în domeniu, astfel cum se prevede la articolul 13 din Regulamentul (UE) nr. …/…[regulament orizontal], sunt eligibile, în special, următoarele acțiuni: 
(ad) acțiuni de consolidare a capacității statelor membre de a colecta, analiza și disemina date și statistici privind procedurile de azil, capacitățile de primire și operațiunile de relocare și transfer;
(ae) acțiuni care contribuie direct la evaluarea politicilor în domeniul azilului, precum evaluări naționale ale impactului, sondaje în rândul grupurilor-țintă, dezvoltarea de indicatori și indici de referință.
Articolul 7
Relocarea și transferul
În obiectivul specific definit la articolul 3 alineatul (2) literele (a) și (d) și având în vedere concluziile convenite ale dialogului privind politicile în domeniu, astfel cum se prevede la articolul 13 din Regulamentul (UE) nr. …/… [regulament orizontal], fondul sprijină, în special, următoarele acțiuni legate de relocarea persoanelor menționate la articolul 4 litera (e) și/sau la transferul persoanelor menționate la articolul 4 alineatul (1) literele (a), (b) și (c): 
(af) stabilirea și dezvoltarea de programe naționale de relocare și transfer; 

(ag) crearea unei infrastructuri și a unor servicii adecvate pentru a se asigura efectuarea cu ușurință și eficacitate a acțiunilor de relocare și transfer;
(ah) instituirea unor structuri administrative, sisteme și cursuri de formare a personalului pentru efectuarea de misiuni în țări terțe și/sau în alte state membre, pentru a realiza interviuri, controale medicale și de securitate;
(ai) evaluarea cazurilor potențiale de relocare și/sau transfer de către autoritățile competente ale statelor membre, cum ar fi efectuarea de misiuni în țări terțe și/sau în alt stat membru, de interviuri, controale medicale și de securitate;
(aj) efectuarea de examene și tratamente medicale anterior plecării, furnizarea de ajutoarele materiale înaintea plecării, măsuri de informare anterior plecării și organizarea călătoriei, inclusiv asigurarea unor servicii medicale de însoțire;
(ak) oferirea de informații și de asistență imediat după sosire, inclusiv de servicii de interpretare.
(al) consolidarea infrastructurilor și serviciilor în țările desemnate pentru punerea în aplicare a programelor de protecție regională.
CAPITOLUL III

INTEGRAREA RESORTISANȚILOR ȚĂRILOR TERȚE ȘI MIGRAȚIA LEGALĂ

Articolul 8
Imigrația și măsurile anterioare plecării

Pentru a facilita migrația legală în Uniune și pentru a pregăti mai bine persoanele menționate la articolul 4 alineatul (1) litera (g) în vederea integrării lor în societatea care îi primește, în cadrul obiectivului specific definit la articolul 3 alineatul (2) litera (b) și având în vedere concluziile convenite ale dialogului privind politicile în domeniu, astfel cum se prevede la articolul 13 din Regulament (UE) nr. …/… [regulament orizontal], sunt eligibile în special următoarele acțiuni care se desfășoară în țara de origine: 

(am) pachetele informative și campaniile de sensibilizare, inclusiv prin intermediul tehnologiei de comunicare și de informare ușor accesibile și prin site-uri internet;
(an) evaluarea aptitudinilor și calificărilor, precum și consolidarea transparenței și echivalarea aptitudinilor și calificărilor în țările de origine;
(ao) formarea profesională;

(ap) cursurile exhaustive de orientare civică și cursurile de limbă.
Articolul 9
Măsurile de integrare la nivel local și regional
1. În obiectivul specific definit la articolul 3 alineatul (2) litera (b), acțiunile eligibile se desfășoară în cadrul unor strategii coerente, puse în aplicare de organizații neguvernamentale, autorități locale și/sau regionale, care sunt concepute special pentru integrarea, la nivel local și/sau regional, după caz, a persoanelor menționate la articolul 4 alineatul (1) literele (a) - (g). În acest context, acțiunile eligibile includ, în special, următoarele:

(aq) stabilirea și elaborarea unor astfel de strategii de integrare, inclusiv o analiză a nevoilor, îmbunătățirea indicatorilor și evaluarea;

(ar) consiliere și asistență în domenii precum cazare, mijloace de subzistență, îndrumări de natură administrativă și juridică, îngrijirii medicale, psihologice și sociale, îngrijirea copilului;

(as) acțiuni de integrare a resortisanților țărilor terțe în societatea care îi primește și acțiuni care să le permită acestora să se adapteze, să se informeze cu privire la drepturile și obligațiile lor, să participa la viața civilă și culturală și să împărtășească valorilor înscrise în Carta drepturilor fundamentale a Uniunii Europene;

(at) măsuri axate pe educație, inclusiv formare lingvistică și acțiuni preliminare pentru facilitarea accesului la piața forței de muncă;

(au) acțiuni menite să promoveze autonomia acestor persoane și care să permită resortisanților țărilor terțe să se întrețină singuri;

(av) acțiuni de promovarea a interacțiunilor semnificative și a unui dialog constructiv între resortisanții țărilor terțe și societatea care îi primește și acțiuni de creștere a gradului de acceptare de către societatea care îi primește, inclusiv prin implicarea mijloacelor de comunicare în masă;

(aw) acțiuni de promovare atât a egalității în ceea ce privește accesul, cât și în ceea ce privește tratamentul în raport cu demersurile resortisanților țărilor terțe pe lângă serviciile publice și private, inclusiv adaptarea acestor servicii în vederea deservirii lor;

(ax) consolidarea capacităților organizațiilor de punere în aplicare, inclusiv schimbul de experiență și de bune practici, precum și activități de instituire de rețele.
2. Acțiunile menționate la alineatul (1) țin seama de nevoile specifice ale diferitelor categorii de resortisanți ai țărilor terțe și ale membrilor de familie ai acestora, inclusiv ale celor care intră sau care locuiesc pentru ocuparea unui loc de muncă sau pentru desfășurarea unei activități independente și pentru reîntregirea familiei, ale celor care beneficiază de protecție internațională, ale solicitanților de azil, ale persoanelor relocate sau transferate și ale grupurilor vulnerabile de migranți, în special, minorii, minorii neînsoțiți, persoanele cu handicap, persoanele în vârstă, femeile însărcinate, părinții singuri cu copii minori, victimele traficului de persoane și persoanele care au fost supuse torturii, violului sau altor forme grave de violență psihologică, fizică sau sexuală.
3. Acțiunile menționate la alineatul (1) pot include, dacă este cazul, cetățenii unui stat membru care provin din familii de migranți, ceea ce înseamnă că au cel puțin un părinte (și anume, tatăl sau mama) care este resortisant al unei țări terțe.
4. În scopul programării și punerii în aplicare a măsurilor menționate la alineatul (1), parteneriatul menționat la articolul 12 din Regulamentul (UE) nr. …/… [regulament orizontal] include autoritățile desemnate de statele membre în vederea gestionării intervențiilor Fondului Social European. 
Articolul 10
Măsuri de consolidare a capacităților
În obiectivul specific definit la articolul 3 alineatul (2) litera (b) și având în vedere concluziile convenite ale dialogului privind politicile în domeniu, astfel cum se prevede la articolul 13 din Regulament (UE) nr. …/… [regulament orizontal], acțiunile eligibile includ, în special, următoarele: 

(ay) elaborarea unor strategii de promovare a migrației legale în vederea facilitării dezvoltării și punerii în aplicare a unor proceduri de admisie flexibile, inter alia prin sprijinirea cooperării între agențiile de recrutare și serviciile de ocupare a forței de muncă din statele membre și țările terțe, precum și sprijinirea statelor membre în ceea ce privește punerea în aplicare a legislației Uniunii în domeniul migrației, desfășurarea unor procese de consultare cu părțile interesate relevante, consilierea acordată de experți sau schimbarea de informații privind abordările care vizează anumite naționalități sau anumite categorii de resortisanți ai țărilor terțe în ceea ce privește nevoile piețelor forței de muncă; 

(az) consolidarea capacităților statelor membre de a își dezvolta, pune în aplicare, monitoriza și evalua strategiile, politicile și măsurile privind imigrația, la diferite niveluri și departamente ale administrațiilor, în special îmbunătățirea capacității lor de a colecta, analiza și disemina date și statistici privind procedurile și fluxurile de migrație, permisele de ședere și dezvoltarea de instrumente de monitorizare, de scheme de evaluare, de indicatori și de indici de referință pentru măsurarea rezultatelor acestor strategii;

(ba) dezvoltarea de capacități interculturale suplimentare ale organizațiilor de punere în aplicare ce furnizează servicii publice și private, inclusiv ale instituțiilor de învățământ, promovarea schimbului de experiență și de bune practici, cooperarea și instituirea de rețele;

(bb) crearea de structuri organizaționale sustenabile pentru integrare și gestionarea diversității, în special prin cooperarea între diferitele părți interesate, care să permită funcționarilor de la diferite niveluri ale administrațiilor naționale să dobândească rapid informații cu privire la experiențele și cele mai bune practici din alte țări, și, în cazul în care este posibil, să utilizeze resursele în comun;

(bc) contribuirea la un proces dinamic bidirecțional de interacțiune reciprocă, care stă la baza strategiilor de integrare la nivel local și regional prin dezvoltarea de platforme de consultare a resortisanților țărilor terțe, de schimb de informații între părțile interesate, precum și platforme interculturale și de dialog religios între comunitățile resortisanților țărilor terțe și/sau între aceste comunități și societatea care îi primește și/sau între aceste comunități și autoritățile politice și decizionale.

CAPITOLUL IV

RETURNAREA

Articolul 11
Măsurile care însoțesc procedurile de returnare

În obiectivul specific definit la articolul 3 alineatul (2) litera (c) și având în vedere concluziile convenite ale dialogului privind politicile în domeniu, astfel cum se prevede la articolul 13 din Regulamentul (UE) nr. …/… [Regulament orizontal], fondul sprijină acțiuni care vizează persoanele menționate la articolul 4 alineatul (1) literele (h) - (j) și care se referă, în special, la una sau mai multe dintre următoarele aspecte: 
(bd) înființarea și îmbunătățirea infrastructurii sau a serviciilor de cazare și a condițiilor de primire și de detenție; 

(be) crearea unor structuri administrative, sisteme și cursuri de formare a personalului pentru a se asigura o derulare în bune condiții a procedurilor de returnare;
(bf) furnizarea de ajutor material și de asistență medicală și psihologică; 

(bg) furnizarea de asistență socială, de informații sau de ajutor pentru formalități administrative și/sau judiciare, precum și de informare sau de consiliere;
(bh) furnizarea de asistență juridică și lingvistică;
(bi) acordarea de asistență specifică persoanelor vulnerabile cum ar fi minorii, minorii neînsoțiți, persoanele cu handicap, persoanele în vârstă, femeile însărcinate, părinții singuri însoțiți de copii minori, victimele traficului de persoane, și persoanele care au fost supuse torturii, violului sau altor forme grave de violență psihologică, fizică sau sexuală.
Articolul 12
Măsuri de returnare
În obiectivul specific definit la articolul 3 alineatul (2) litera (c) și având în vedere concluziile convenite ale dialogului privind politicile în domeniu, astfel cum se prevede la articolul 13 din Regulament (UE) nr. …/… [Regulament orizontal], fondul sprijină acțiuni care vizează persoanele menționate la articolul 4 alineatul (1) literele (h)-(j) și care sunt legate, în special, de una sau mai multe dintre următoarele: 
(bj) cooperarea cu autoritățile consulare și cu serviciile de imigrație ale țărilor terțe în vederea obținerii de documente de călătorie, facilitarea repatrierii și asigurarea readmisiei;
(bk) măsuri de returnare voluntară asistată, inclusiv examinări și asistență medicală, organizarea călătoriei, contribuții financiare, consiliere și asistență anterior și ulterior returnării; 

(bl) măsuri de inițiere a procesului de reintegrare pentru dezvoltarea personală a persoanei returnate, cum ar fi stimulente financiare, formare, asistență pentru plasarea pe piața forței de muncă și pentru angajare, precum și sprijin în vederea demarării unor activități economice;
(bm) facilități și servicii în țările terțe care să asigure cazare temporară și primire corespunzătoare la sosire;
(bn) acordarea de asistență specifică persoanelor vulnerabile cum ar fi minorii, minorii neînsoțiți, persoanele cu handicap, persoanele în vârstă, femeile însărcinate, părinții singuri însoțiți de copii minori, victimele traficului de persoane, și persoanele care au fost supuse torturii, violului sau altor forme grave de violență psihologică, fizică sau sexuală.
Articolul 13
Cooperarea practică și măsurile de consolidare a capacităților
În obiectivul specific definit la articolul 3 alineatul (2) litera (c) și având în vedere concluziile convenite ale dialogului privind politicile în domeniu, astfel cum se prevede la articolul 13 din Regulamentul (UE) nr. …/… [Regulament orizontal], sunt eligibile, în special următoarele acțiuni: 

(bo) acțiuni de promovare și de consolidare a cooperării operaționale între serviciile de returnare din statele membre, inclusiv în ceea ce privește cooperarea cu autoritățile consulare și cu serviciile de imigrare ale țărilor terțe;

(bp) acțiuni de sprijinire a cooperării între serviciile de returnare din statele membre și țările terțe, inclusiv măsuri care vizează consolidarea capacităților țărilor terțe de a realiza astfel de acțiuni de readmisie și reintegrare în cadrul acordurilor de readmisie;

(bq) acțiuni de consolidare a capacității de a elabora politici de returnare eficace și sustenabile, în special prin schimb de informații privind situația din țările de returnare și de cele mai bune practici, prin schimb de experiență și prin punerea în comun a resurselor între statele membre;
(br) acțiuni de consolidare a capacității de a colecta, analiza și disemina date și statistici privind procedurile și măsurile de returnare, capacitățile de primire și de detenție, returnările forțate și voluntare, precum și privind monitorizarea și reintegrarea;
(bs) acțiuni care contribuie în mod direct la evaluarea politicilor în materie de returnare, precum evaluările naționale ale impactului, sondajele în rândul grupurilor-țintă, dezvoltarea de indicatori și indici de referință.
CAPITOLUL V

CADRUL FINANCIAR ȘI DE PUNERE ÎN APLICARE
Articolul 14
Resursele globale și punerea în aplicare
1. Resursele globale pentru punerea în aplicare a prezentului regulament sunt de 3 869 de milioane EUR.
2. Creditele anuale pentru fond sunt autorizate de către autoritatea bugetară în limitele prevăzute de cadrul financiar.
3. Resursele globale se execută prin următoarele mijloace:

(a) programe naționale, în conformitate cu articolul 20;

(b) acțiuni ale Uniunii, în conformitate cu articolul 21;
(c) asistență de urgență, în conformitate cu articolul 22;

(d) Rețeaua europeană de migrație, în conformitate cu articolul 23;
(e) asistență tehnică, în conformitate cu articolul 24.

4. Resursele globale disponibile în temeiul prezentului regulament sunt executate în cadrul gestiunii partajate în conformitate cu [articolul 55 alineatul (1) litera (b) din noul Regulament financiar]
, cu excepția acțiunilor Uniunii menționate la articolul 21, a asistenței de urgență menționate la articolul 22, a Rețelei europene de migrație menționate la articolul 23 și a asistenței tehnice menționate la articolul 24. 

5. Resursele globale se utilizează, cu titlu indicativ, după cum urmează:
(bt) 3 232 de milioane EUR pentru programele naționale ale statelor membre;
(bu) 637 de milioane EUR pentru acțiunile Uniunii, asistența de urgență, Rețeaua europeană de migrație și asistența tehnică a Comisiei.
Articolul 15
Resursele pentru acțiuni eligibile în statele membre
1. 3 232 de milioane EUR se alocă, cu titlu indicativ, statelor membre după cum urmează:
(bv) 2 372 de milioane EUR, după cum se indică în anexa I;
(bw) 700 de milioane EUR în baza mecanismului de distribuire pentru acțiuni specifice, după cum se prevede la articolul 16, pentru Programul de relocare al Uniunii, astfel cum se prevede la articolul 17, și pentru transfer, astfel cum se prevede la articolul 18;
(bx) 160 de milioane EUR în cadrul evaluării la jumătatea perioadei și a celei pentru perioada care începe odată cu exercițiul bugetar 2018, pentru a ține seama de schimbările importante în ceea ce privește fluxurile de migrație și/sau pentru a soluționa nevoile specifice stabilite de către Comisie, astfel cum se descrie la articolul 19.
2. Suma menționată la alineatul (1) litera (b) sprijină:

(by) acțiunile specifice enumerate în anexa II,

(bz) relocarea persoanelor menționate la articolul 4 litera (e) și/sau transferul persoanelor menționate la articolul 4 alineatul (1) literele (a), (b) și (c).

Articolul 16
Resursele pentru acțiuni specifice

1. O sumă suplimentară, astfel cum se prevede la articolul 15 alineatul (2) litera (a), poate fi alocată statelor membre cu condiția să fie identificată ca atare în program și este folosită pentru a pune în aplicare acțiuni specifice. Aceste acțiuni specifice sunt enumerate în anexa II.

2. Pentru a ține seama de noile evoluții ale politicilor în domeniu, Comisia este împuternicită să adopte acte delegate în conformitate cu articolul 26 pentru a revizui anexa II, în contextul evaluării la jumătatea perioadei. Pe baza listei revizuite a acțiunilor specifice, statele membre pot beneficia de o sumă suplimentară, astfel cum se prevede la alineatul (1), sub rezerva disponibilității resurselor. 

3. Sumele suplimentare menționate la alineatele (1) și (2) se alocă statelor membre în cadrul unor decizii de finanțare individuale care aprobă sau revizuiesc programul lor național în contextul evaluării la jumătatea perioadei, în conformitate cu procedura prevăzută la articolele 14 și 15 din Regulamentul (UE) nr. …/… [regulament orizontal]. Aceste sume se utilizează numai pentru punerea în aplicare a acțiunilor specifice.
Articolul 17
Resurse pentru Programul de relocare al Uniunii
1. Statele membre, în plus față de alocarea lor, calculată în conformitate cu articolul 15 alineatul (1) litera (a), primesc la fiecare doi ani o sumă suplimentară, astfel cum se prevede la articolul 15 alineatul (2) litera (b), pe baza unei sume forfetare de 6 000 EUR pentru fiecare persoană relocată.
2. Suma forfetară menționată la alineatul (1) se majorează la 10 000 EUR pentru fiecare persoană relocată, în conformitate cu prioritățile comune ale Uniunii în materie de relocare, stabilite în temeiul alineatelor (3) și (4) și care figurează în lista din anexa III.
3. Comisia este împuternicită să adopte acte delegate în conformitate cu articolul 26 pentru a stabili, la fiecare doi ani, prioritățile comune ale Uniunii în materie de relocare pe baza următoarelor categorii generale:
· persoane dintr-o țară sau dintr-o regiune desemnată pentru punerea în aplicare a unui program regional de protecție;
· persoane dintr-o țară sau dintr-o regiune care a fost identificată în previziunile privind relocarea ale ICNUR și în care acțiunea comună la nivelul Uniunii ar avea un impact semnificativ în soluționarea nevoilor de protecție;
· persoane aparținând unei categorii specifice pentru care se aplică criteriile pentru relocare ale ICNUR.
4. Următoarele grupuri vulnerabile de refugiați sunt incluse, în orice eventualitate, în prioritățile comune în materie de relocare ale Uniunii și li se acordă suma forfetară prevăzută la alineatul (2):

· femeile și copiii în aflați în situații de risc;
· minorii neînsoțiți;

· persoanele care au nevoie de îngrijire medicală care poate fi acordată numai prin relocare;
· persoanele care au nevoie de relocare în situații de urgență sau de relocare urgentă pentru protecție fizică sau juridică.
5. În cazul în care un stat membru relochează o persoană care face parte din mai multe categorii menționate la alineatele (1) și (2) de mai sus, statul membru respectiv primește suma forfetară pentru acea persoană doar o singură dată.
6. Comisia stabilește prin acte de punere în aplicare calendarul și alte condiții referitoare la punerea în aplicare a mecanismului de alocare a resurselor pentru Programul de relocare al Uniunii, în conformitate cu procedura menționată la articolul 27 alineatul (2).
7. Sumele suplimentare menționate la alineatul (1) se alocă statelor membre, la fiecare doi ani, prima dată în deciziile de finanțare individuale de aprobare a programelor lor naționale în conformitate cu procedura prevăzută la articolul 14 din Regulamentul (UE) nr. …/… [regulament orizontal] și, ulterior, printr-o decizie de finanțare care va fi anexată la deciziile de aprobare a programelor lor naționale. Aceste sume nu se transferă la alte acțiuni în cadrul programului național.
8. Pentru a urmări cu eficacitate obiectivele Programului de relocare al Uniunii și în limitele resurselor disponibile, Comisia este împuternicită să adopte acte delegate în conformitate cu articolul 26, pentru a ajusta, în cazul în care consideră oportun, sumele forfetare menționate la alineatele (1) și (2).
Articolul 18
Resursele pentru transfer
1. Statele membre, în plus față de alocarea lor, calculată în conformitate cu articolul 15 alineatul (1) litera (a), primesc, în cazul în care se consideră oportun, o sumă suplimentară, astfel cum se prevede la articolul 15 alineatul (2) litera (b), pe baza unei sume forfetare de 6 000 EUR pentru fiecare persoană transferată dintr-un alt stat membru.
2. Comisia stabilește calendarul și alte condiții referitoare la punerea în aplicare a mecanismului de alocare a resurselor pentru transfer, în conformitate cu procedura menționată la articolul 26 alineatul (2).
3. Sumele suplimentare menționate la alineatul (1) se alocă statelor membre, în mod regulat, prima dată prin deciziile de finanțare individuale de aprobare a programelor lor naționale, în conformitate cu procedura prevăzută la articolul 14 din Regulamentul (UE) nr. …/… [regulament orizontal] și, ulterior, printr-o decizie de finanțare care va fi anexată la decizia de aprobare a programelor lor naționale. Aceste sume nu se transferă la alte acțiuni în cadrul programului național.
4. Pentru a urmări cu eficacitate obiectivele privind solidaritatea și împărțirea responsabilității între statele membre și, în limitele resurselor disponibile, Comisia este împuternicită să adopte acte delegate, în conformitate cu articolul 26, pentru a ajusta suma forfetară menționată la alineatul (1).
Articolul 19
Resursele în cadrul evaluării la jumătatea perioadei
1. Pentru a aloca suma indicată la articolul 15 alineatul (1) litera (c), până la 31 mai 2017, Comisia evaluează nevoile statelor membre în ceea ce privește sistemele proprii de azil și de primire, situația lor privind fluxurile de migrație în perioada 2014 - 2016 și evoluțiile preconizate.
Comisia utilizează pentru evaluarea sa, inter alia, informațiile colectate de la Eurostat, Rețeaua europeană de migrație, EASO și analiza de risc a agenției Frontex. 
Pe baza analizei respective, Comisia stabilește nivelul nevoilor specifice în ceea ce privește sistemele naționale de azil și de primire și în ceea ce privește presiunea exercitată de migrație în statele membre, prin agregarea unor factori stabiliți după cum urmează:
(ca) sisteme de azil și de primire:
(i)
factorul 1 pentru absența unor nevoi specifice;

(ii)
factorul 1,5 pentru nevoi specifice medii;

(iii)
factorul 3 pentru nevoi specifice mari;

(cb) presiunea exercitată de migrație:

(i)
factorul 1 pentru lipsa unei presiuni deosebite;

(ii)
factorul 1,5 pentru presiune deosebită medie;

(iii)
factorul 3 pentru presiune deosebită mare;

2. Pe baza acestui model, Comisia stabilește, prin acte de punere în aplicare, statele membre care primesc o sumă suplimentară și stabilește o matrice de distribuire pentru alocarea resurselor disponibile între statele membre respective, în conformitate cu procedura menționată la articolul 27 alineatul (3).

Articolul 20
Programele naționale

1. În cadrul programelor care urmează a fi examinate și aprobate în conformitate cu articolul 14 din Regulamentul (UE) nr. …/… [regulament orizontal], statele membre urmăresc, în special, următoarele obiective:

(cc) consolidarea instituirii sistemului european comun de azil prin asigurarea unei aplicări eficiente și uniforme a acquis-ului Uniunii în materie de azil; 
(cd) sprijinirea instituirii și dezvoltării Programului de relocare al Uniunii, prin oferirea de soluții durabile pentru refugiații blocați în țări terțe, în special conform cu prioritățile comune ale Uniunii în materie de relocare;
(ce) stabilirea și dezvoltarea unor strategii de integrare la nivel local/regional care cuprind diferite aspecte ale procesului dinamic bidirecțional, care abordează nevoile specifice ale diferitelor categorii de migranți și care dezvoltă parteneriate efective între toate părțile interesate;
(cf) elaborarea unui program de returnare voluntară asistată care include o componentă privind reintegrarea.

2. Statele membre se asigură că toate acțiunile sprijinite în cadrul prezentului fond sunt compatibile cu acquis-ul Uniunii în domeniul azilului și imigrației, chiar și în cazul în care acestea nu sunt obligate prin măsurile relevante sau când nu fac obiectul aplicării acestora. 

Articolul 21
Acțiunile Uniunii

1. La inițiativa Comisiei, fondul poate fi utilizat pentru finanțarea unor acțiuni transnaționale sau a unor acțiuni de interes special pentru Uniune, privind obiectivele generale și specifice menționate la articolul 3. 

2. Pentru a fi eligibile pentru finanțare, acțiunile Uniunii sprijină, în special:

(cg) continuarea cooperării Uniunii în ceea ce privește punerea în aplicare a dreptului Uniunii și a bunelor practici în domeniul azilului, inclusiv relocarea și transferul, migrația legală, integrarea resortisanților țărilor terțe și returnarea;

(ch) înființarea de rețele transnaționale de cooperare și de proiecte-pilot, inclusiv proiecte inovatoare, bazate pe parteneriate transnaționale între organisme cu sediul în două sau mai multe state membre, menite să stimuleze inovarea, să faciliteze schimburile de experiență și de bune practici;

(ci) studii privind posibile noi forme de cooperare ale Uniunii în domeniul azilului, imigrației, integrării și returnării, precum și al legislației relevante a UE, privind diseminarea și schimbul de informații privind cele mai bune practici și toate celelalte aspecte legate de politicile în materie de azil, imigrație, integrare și returnare, inclusiv comunicarea instituțională privind prioritățile politice ale Uniunii;

(cj) dezvoltarea și aplicarea de către statele membre a unor instrumente statistice, metode și indicatori comuni pentru măsurarea rezultatelor politicii în domeniul azilului, migrație legală și integrare și returnare;

(ck) pregătirea, monitorizarea, sprijinul administrativ și tehnic, dezvoltarea unui mecanism de evaluare, necesare pentru punerea în aplicare a politicilor în materie de azil și imigrație;

(cl) cooperarea cu țările terțe, în special în contextul punerii în aplicare a acordurilor de readmisie, al parteneriatelor pentru mobilitate și al programelor de protecție regională.

3. Acțiunile menționate la prezentul articol sunt puse în aplicare în conformitate cu articolul 7 din Regulamentul (UE) nr. …/… [Regulament orizontal]. 

Articolul 22
Asistența în situații de urgență

1. Fondul acordă asistență financiară pentru a răspunde nevoilor urgente și specifice în cazul unei situații de urgență.

2. Asistența de urgență este pusă în aplicare în conformitate cu articolul 8 din Regulamentul (UE) nr. …/… [Regulament orizontal]. 

Articolul 23
Rețeaua europeană de migrație

1. Fondul sprijină Rețeaua europeană de migrație și asigură asistența financiară necesară activităților și dezvoltării sale în viitor. 

2. Obiectivul Rețelei europene de migrație este:
(cm) să servească drept consiliu consultativ al Uniunii pentru migrație și azil, prin coordonare și cooperare, atât la nivel național, cât și la nivelul UE, cu reprezentanți ai statele membre, ai mediului academic, ai societății civile, ai grupurilor de reflecție și ai altor entități ale Uniunii/internaționale;
(cn) să răspundă nevoilor de informații privind migrația și azilul ale instituțiilor Uniunii și ale statelor membre, prin furnizarea de informații actualizate, obiective, fiabile și comparabile privind migrația și azilul, în vederea sprijinirii procesului de elaborare a politicilor în Uniunea Europeană, în aceste domenii; 

(co) să pună la dispoziția publicului larg informațiile menționate la litera (b).
3. Pentru a își atinge obiectivul, Rețeaua europeană de migrație 
(cp) colectează și face schimb de date și informații actualizate, obiective, fiabile și comparabile provenite de la o serie largă de surse, inclusiv în cadrul unor reuniuni, prin mijloace electronice, prin studii comune și prin intermediul unor solicitări ad-hoc; 

(cq) realizează analiza datelor și informațiilor menționate la litera (a), inclusiv îmbunătățirea comparabilității, și o pune la dispoziția factorilor politici de decizie, în special, într-un format accesibil;
(cr) întocmește și publică rapoarte periodice privind situația migrației și azilului în Uniune și în statele membre;
(cs) prin furnizarea informațiilor pe care le produce, servește drept referință publicului larg pentru informații obiective și imparțiale privind migrația și azilul.
4. Rețeaua europeană de migrație, EASO și agenția Frontex, se asigură că activitățile lor sunt coerente și coordonate. 
5. Rețeaua europeană de migrație este alcătuită din: 
(ct) Comisie, care coordonează activitatea Rețelei europene de migrație, și se asigură, în special, că aceasta reflectă în mod adecvat prioritățile politice ale Uniunii în domeniul migrației și azilului;
(cu) un comitet director care asigură orientarea politică și aprobă activitățile Rețelei europene de migrație, care este format din Comisie, plus experți din statele membre, Parlamentul European și ai altor entități relevante;
(cv) puncte naționale de contact desemnate de statele membre, fiecare dintre acestea cuprinzând cel puțin trei experți care dețin, la nivel colectiv, competențe în domeniul azilului și migrației, acoperind aspecte legate de elaborarea politicilor, drept, cercetare și statistică, și care coordonează și asigură contribuțiile naționale la activitățile menționate la articolul 19 alineatul (1), pentru a dispune de contribuții din partea tuturor părților interesate relevante;
(cw) alte entități relevante de la nivel național și al Uniunii în domeniul migrației și azilului.
6. Comisia stabilește prin acte de punere în aplicare normele detaliate de funcționare a Rețelei europene de migrație, în conformitate cu procedura menționată la articolul 27 alineatul (2). 
7. Suma pusă la dispoziție pentru Rețeaua europeană de migrație în cadrul creditelor anuale ale fondului și programul de lucru care stabilește prioritățile pentru activitățile sale se adoptă în conformitate cu procedura menționată la articolul 27 alineatul (3) și, în cazul în care este posibil, combinat cu programul de lucru pentru acțiunile Uniunii și asistența în situații de urgență. 
8. Asistența financiară furnizată pentru activitățile Rețelei Europene de migrație se acordă sub forma unor granturi alocate punctelor naționale de contact și a unor contracte publice, după caz, în conformitate cu Regulamentul financiar. 
Articolul 24
Asistența tehnică
1. La inițiativa și/sau în numele Comisiei, se utilizează anual până la 2,5 milioane EUR din fond pentru asistență tehnică, în conformitate cu articolul 10 din Regulamentul (UE) nr. …/…[regulament orizontal].
2. La inițiativa unui stat membru, Fondul contribuie cu până la 5 % din suma totală alocată statului membru pentru asistența tehnică din cadrul programului național, în conformitate cu articolul 20 din Regulamentul (UE) nr. …/…[regulament orizontal].
CAPITOLUL VI

DISPOZIȚII FINALE

Articolul 25
Dispoziții specifice privind sumele forfetare pentru relocare și transfer

Prin derogare de la normele privind eligibilitatea cheltuielilor stabilite la articolul 18 din Regulamentul (UE) nr. …/… [regulament orizontal], în special în ceea ce privește sumele forfetare și ratele fixe, sumele forfetare alocate statelor membre pentru relocare și/sau transfer în conformitate cu prezentul regulament sunt: 
· scutite de obligația de a avea la bază date statistice sau istorice și
· Acordate cu condiția ca persoana căreia i se alocă suma forfetară să fi fost efectiv relocată și/sau transferată, în conformitate cu prezentul regulament.
Articolul 26
Exercitarea delegării
1. Se conferă Comisiei competența de a adopta acte delegate, cu respectarea condițiilor stabilite în prezentul articol.
2. Delegarea competențelor menționate în prezentul regulament este conferită Comisiei pentru o perioadă de șapte ani de la data intrării în vigoare a prezentului regulament. Delegarea competențelor se prelungește tacit pentru perioade cu durată identică, cu excepția cazului în care Parlamentul European sau Consiliul se opune unei astfel de prelungiri, cu cel târziu trei luni înainte de expirarea fiecărei perioade.
3. Delegarea competențelor menționată în prezentul regulament poate fi revocată în orice moment de Parlamentul European sau de Consiliu. O decizie de revocare încheie delegarea competențelor precizate în decizia respectivă. Aceasta produce efecte începând cu ziua următoare publicării deciziei în Jurnalul Oficial al Uniunii Europene sau la o dată ulterioară, precizată în decizie. Revocarea nu aduce atingere validității actelor delegate care sunt deja în vigoare.

4. De îndată ce adoptă un act delegat, Comisia îl notifică simultan Parlamentului European și Consiliului.
5. Un act delegat adoptat în temeiul prezentului regulament intră în vigoare doar dacă Parlamentul European sau Consiliul nu formulează obiecții în termen de două luni de la data la care actul respectiv a fost notificat acestora sau dacă, înainte de expirarea perioadei în cauză, atât Parlamentul European, cât și Consiliul au informat Comisia că nu vor ridica obiecții. Acest termen se prelungește cu două luni, la inițiativa Parlamentului European sau a Consiliului.
Articolul 27
Procedura comitetului
1. Comisia este asistată de comitetul comun „Azil, migrație și securitate” înființat prin articolul 55 alineatul (1) din Regulamentul (UE) nr. …/… [regulament orizontal]. 
2. În cazul în care se face trimitere la prezentul alineat, se aplică articolul 4 din Regulamentul (UE) nr. 182/2011.
3. În cazul în care se face trimitere la prezentul alineat, se aplică articolul 5 din Regulamentul (UE) nr. 182/2011.
Articolul 28
Revizuirea
Pe baza unei propuneri a Comisiei, Parlamentul European și Consiliul revizuiesc prezentul regulament până la data de 30 iunie 2020, cel târziu.
Articolul 29
Aplicabilitatea Regulamentului (UE) nr. …/… [regulament orizontal] 
Pentru acest fond, se aplică dispozițiile [Regulamentului (UE) nr. …/…]. 
Articolul 30
Abrogarea
Următoarele decizii se abrogă cu efect de la 1 ianuarie 2014:
(cx) Decizia 573/2007/CE;

(cy) Decizia 575/2007/CE;

(cz) Decizia 2007/435/CE; 

(da) Decizia 2008/381/CE.

Articolul 31
Dispoziții tranzitorii

1. Prezentul regulament nu aduce atingere continuării sau modificării, inclusiv anulării totale sau parțiale, a proiectelor și programelor anuale în cauză, până la încheierea acestora, sau a asistenței aprobate de către Comisie pe baza deciziilor nr. 573/2007/CE, nr. 575/2007/CE și 2007/435/CE sau pe baza oricărei alte legislații aplicabile asistenței respective la 31 decembrie 2013.

Prezentul regulament nu aduce atingere continuării sau modificării, inclusiv anulării totale sau parțiale a sprijinului financiar aprobat de Comisie pe baza Deciziei 2008/381/CE sau pe baza oricărei alte legislații aplicabile asistenței respective la 31 decembrie 2013.

2. La adoptarea deciziilor privind cofinanțarea în temeiul prezentului regulament, Comisia ia în considerare măsurile adoptate pe baza deciziilor nr. 573/2007/CE, nr. 575/2007/CE, 2007/435/CE și 2008/381/CE înainte de [data publicării în Jurnalul Oficial] și care au repercusiuni financiare pe durata acoperită de cofinanțarea respectivă.

3. Sumele angajate pentru cofinanțare, aprobate de Comisie între 1 ianuarie 2011 și 31 decembrie 2013, pentru care documentele necesare închiderii acțiunilor nu au fost trimise Comisiei înainte de expirarea termenului-limită pentru înaintarea raportului final, sunt dezangajate automat de către Comisie până la data de 31 decembrie 2017, impunându-se restituirea sumelor plătite în mod nejustificat.

4. Sumele corespunzătoare unor acțiuni care au fost suspendate din cauza unor proceduri juridice sau administrative cu efect suspensiv nu sunt luate în considerare la calcularea sumelor care urmează a fi dezangajate automat.

Articolul 32
Intrarea în vigoare și aplicarea

Prezentul regulament intră în vigoare în ziua următoare datei publicării în Jurnalul Oficial al Uniunii Europene.

Prezentul regulament este obligatoriu în toate elementele sale și se aplică direct în statele membre în conformitate cu tratatele.
Adoptat la Bruxelles,
Pentru Parlamentul European
Pentru Consiliu
Președintele
Președintele
ANEXA I
Defalcările indicative multianuale pe stat membru pentru perioada 2014 2020
[image: image2.emf]Stat membru Sumă minimă Date statistice TOTAL

Austria

5 000 000 € 63 223 378 €

68 223 378 €

Belgia

5 000 000 € 74 59 2179 €

79 592 179 €

Bulgaria

5 000 000 € 6 492 853 €

11 492 853 €

Cipru

5 000 000 € 22 924 043 €

27 924 043,4379513

Republica Cehă

5 000 000 € 24 608 422,398387

29 608 422,398387

Estonia

5 000 000 € 5 283 368,88540446

10 283 368,8854045

Finlanda

5 000 000 € 17 858 874,3026872

22 858 874,3026872

Franța

5 000 000 € 259 144 969,029732

264 144 969,029732

Germania

5 000 000 € 207 601 649,986341

212 601 649,986341

Grecia

5 000 000 € 255 226 050,000088

260 226 050,000088

Ungaria

5 000 000 € 19 064 350,9502668

24 064 350,9502668

Irlanda

5 000 000 € 17 950 380,1104596

22 950 380,1104596

Italia

5 000 000 € 322 612 300,535635

327 612 300,535635

Letonia

5 000 000 € 8 728 530,28143936

13 728 530,2814394

Lituania

5 000 000 € 4 327 992,15886979

9 327 992,15886979

Luxembourg

5 000 000 € 2 200 105,88890864

7 200 105,88890864

Malta

5 000 000 € 9 484 724,8966367

14 484 724,8966367

Țările de Jos

5 000 000 € 86 470 175,0103986

91 470 175,0103986

Polonia

5 000 000 € 56 510 753,0634917

61 510 753,0634917

Portugalia

5 000 000 € 25 748 854,0581027

30 748 854,0581027

România

5 000 000 € 15 536 629,3278149

20 536 629,3278149

Slovacia

5 000 000 € 8 604 417,80594159

13 604 417,8059416

Slovenia

5 000 000 € 10 451 804,1338409

15 451 804,1338409

Spania

5 000 000 € 246 997 019,77439

251 997 019,77439

Suedia

5 000 000 € 117 165 198,75717

122 165 198,75717

Regatul Unit

5 000 000 € 353 190 974,633268

358 190 974,633268

Total SM 130 000 000,00 € 2 242 000 000 2 372 000 000


ANEXA II
Listă de acțiuni specifice conform articolului 16
(1) stabilirea și dezvoltarea în Uniune a centrelor de tranzit și de procesare a cererilor pentru refugiați, în special pentru a sprijini operațiunile de relocare efectuate în cooperare cu ICNUR;
(2) noi abordări, în cooperare cu ICNUR, privind accesul la procedurile de azil care vizează principalele țări de tranzit, cum ar fi programe de protecție pentru anumite grupuri sau anumite proceduri de examinare a cererilor de azil;
(3) inițiative comune între statele membre în domeniul integrării, cum ar fi evaluare comparativă, evaluări inter pares sau testarea modulelor europene, de exemplu privind dobândirea de competențe lingvistice sau organizarea de programe introductive;
(4) inițiative comune care vizează identificarea și punerea în aplicare de noi abordări privind procedurile la prima întâlnire și standardele de protecție a minorilor neînsoțiți;
(5) operațiuni comune de returnare, inclusiv acțiuni comune privind punerea în aplicare a acordurilor de readmisie ale Uniunii;

(6) proiecte comune de reintegrare în țările de origine în vederea unei returnări durabile, precum și acțiuni comune de consolidare a capacităților țărilor terțe de a pune în aplicare acordurile de readmisie ale Uniunii;

(7) inițiative comune care vizează reunificarea familiei și reintegrarea minorilor neînsoțiți în țările lor de origine;

(8) înființarea de centre comune de migrație în țările terțe, precum și proiecte comune de promovare a cooperării între agențiile de recrutare și serviciile de ocupare a forței de muncă din statele membre și țările terțe.
ANEXA III

Lista priorităților comune ale Uniunii în ceea ce privește relocarea pentru perioada 2014-2015
(9) Programul regional de protecție în Europa de Est (Belarus, Moldova, Ucraina);
(10) Programul regional de protecție în Cornul Africii (Djibouti, Kenya, Yemen);

(11) Programul regional de protecție în Africa de Nord (Egipt, Libia, Tunisia);
(12) refugiați în regiunea Africii de Est/Marile lacuri;
(13) refugiații irakieni în Siria, Liban, Iordania;
(14) refugiații irakieni în Turcia.

FIȘĂ FINANCIARĂ LEGISLATIVĂ 

1.
CADRUL PROPUNERII/INIȚIATIVEI 


1.1.
Denumirea propunerii/inițiativei 

1.2.
Domeniul (domeniile) de politică vizat(e) în structura ABM/ABB

1.3.
Tipul propunerii/inițiativei 


1.4.
Obiectiv(e) 


1.5.
Motivele propunerii/inițiativei 


1.6.
Durata și impactul financiar 


1.7.
Metoda (metodele) de gestionare preconizată (preconizate) 

2.
MĂSURI DE GESTIONARE 


2.1.
Dispoziții în materie de monitorizare și raportare 


2.2.
Sistemul de gestiune și control 


2.3.
Măsurile de prevenire a fraudelor și a neregulilor 

3.
IMPACTUL FINANCIAR ESTIMAT AL PROPUNERII/INIȚIATIVEI 


3.1.
Rubrica (rubricile) din cadrul financiar multianual și linia bugetară (liniile bugetare) de cheltuieli afectată (afectate) 


3.2.
Impactul estimat asupra cheltuielilor 


3.2.1.
Sinteza impactului estimat asupra cheltuielilor 


3.2.2.
Impactul estimat asupra creditelor operaționale 


3.2.3.
Impactul estimat asupra creditelor cu caracter administrativ


3.2.4.
Compatibilitatea cu cadrul financiar multianual actual


3.2.5.
Participarea terților la finanțare 


3.3.
Impactul estimat asupra veniturilor

FIȘĂ FINANCIARĂ LEGISLATIVĂ

1. CADRUL PROPUNERII/INIȚIATIVEI 

1.1. Titlul propunerii/inițiativei 

Comunicarea „ Construirea unei Europe deschise și sigure: bugetul afacerilor interne pentru perioada 2014-2020 ”;
Propunere de regulament al Consiliului de stabilire a dispozițiilor generale privind Fondul pentru azil și migrație și instrumentul de sprijin financiar pentru cooperarea polițienească, prevenirea și combaterea criminalității, precum și gestionarea crizelor;
Propunere de Regulament de instituire a Fondului pentru azil și migrație.
1.2. Domeniul (domeniile) de politică vizate în structura ABM/ABB
 
În prezent, rubrica 3 titlul 18 - Afaceri interne
Viitoarele perspective financiare multianuale: rubrica 3 (Securitate și cetățenie) – „Fondul pentru azil și migrație” 

Tipul propunerii/inițiativei 

( Propunere/inițiativă care se referă la o acțiune nouă (finanțarea afacerilor interne pentru perioada 2014-2020) 
( Propunere/inițiativă care se referă la o acțiune nouă ca urmare a unui proiect-pilot/a unei acțiuni pregătitoare
 
( Propunere/inițiativă care se referă la prelungirea unei acțiuni 
( Propunere/inițiativă care se referă la o acțiune reorientată către o acțiune nouă 

1.3. Obiective

1.3.1. Obiectivul (obiectivele) strategic(e) multianual(e) al(e) Comisiei vizat(e) de propunere/inițiativă 

Obiectivul final al politicilor în materie de afaceri interne este crearea unui spațiu fără frontiere interne, în care cetățenii UE și resortisanții țărilor terțe pot intra, circula, locui și lucra, aducând idei noi, capital, cunoștințe și inovare sau completând lacunele de pe piețele naționale ale forței de muncă, încrezători că drepturile lor sunt pe deplin respectate și că le este asigurată securitatea. Cooperarea cu țările terțe și organizațiile internaționale este esențială pentru realizarea acestui obiectiv.

Importanța crescândă a politicilor în materie de afaceri interne a fost confirmată de Programul de la Stockholm și de planul său de acțiune, a cărui punere în aplicare constituie o prioritate strategică pentru Uniune și acoperă domenii cum ar fi migrația (migrația legală și integrarea, azilul, migrația ilegală și returnarea), securitatea (prevenirea și combaterea terorismului și a criminalității organizate, cooperarea polițienească), gestionarea frontierelor externe (inclusiv politica în domeniul vizelor), precum și dimensiunea externă a acestor politici. Tratatul de la Lisabona permite Uniunii să dea dovadă de mai multă ambiție în felul în care răspunde preocupărilor cotidiene ale cetățenilor în spațiul de libertate, securitate și justiție. Prioritățile politicii în domeniul afacerilor interne, în special integrarea resortisanților țărilor terțe, ar trebui considerate și în contextul celor șapte inițiative emblematice prezentate în Strategia Europa 2020, care urmărește să ajute UE să depășească actuala criză financiară și economică și să realizeze o creștere inteligentă, durabilă și favorabilă incluziuni. 

Fondul pentru azil și migrație va furniza asistența financiară necesară pentru transformarea obiectivelor Uniunii în materie de afaceri interne în rezultate concrete.

1.3.2. Obiectivul (obiectivele) specific(e) și activitatea (activitățile) ABM/ABB în cauză 

FONDUL PENTRU AZIL ȘI MIGRAȚIE 

(a)
consolidarea și dezvoltarea sistemului european comun de azil, inclusiv a dimensiunii sale externe; 

(b)
sprijinirea migrației legale către Uniune, în conformitate cu necesitățile economice și sociale din statele membre și promovarea integrării efective a resortisanților țărilor terțe, inclusiv a solicitanților de azil și a beneficiarilor de protecție internațională;
(c)
consolidarea strategiilor echitabile și eficace ale statelor membre în materie de returnare, punând accentul pe sustenabilitatea returnării și pe readmisia efectivă în țările de origine; 

(d)
consolidarea solidarității și împărțirea responsabilității între statele membre, fiind vizate în special statele care sunt cele mai afectate de fluxurile de migrație și azil. 

Activitățile curente în cadrul ABB în cauză: 18.03 (Fondul european pentru refugiați, măsuri de urgență și Fondul european de integrare a resortisanților țărilor terțe) și 18.02 (în ceea ce privește Fondul european de returnare). 

1.3.3. Rezultatul(rezultatele) și impactul preconizate

A se preciza efectele pe care propunerea/inițiativa ar trebui să le aibă asupra beneficiarilor vizați/grupurilor vizate.

Efectele propunerii asupra beneficiarilor/grupurilor-țintă sunt descrise în detaliu la punctul 4.1.2 din evaluarea impactului. 

În general, simplificarea introdusă la toate nivelurile procesului de finanțare și în fiecare mod de gestionare va avea un efect benefic real asupra proceselor în cadrul cărora se va gestiona sprijinul financiar. 

Principalii beneficiari ai sprijinului financiar pentru azil și migrație vor fi direcțiile statelor membre care răspund de punerea în aplicare a acquis-ului sau a politicilor relevante, precum și organizațiile internaționale sau ONG-urile care desfășoară activități în domeniul azilului și migrației (procedura de admisie, măsurile de integrare și operațiunile de returnare).

Grupurile-țintă care beneficiază de modificări sunt solicitanții de azil, persoanele care beneficiază de protecție internațională, refugiații relocați și alți resortisanți ai țărilor terțe care vin în UE pentru diferite motive și având nevoi diferite (de exemplu, din motive economice, pentru reîntregirea familiei, minorii neînsoțiți etc.). Va fi mai ușor să se ajungă la aceste grupuri-țintă, întrucât unificarea într-un singur fond a diferitelor acțiuni privind gestionarea fluxurilor de migrație are rolul de a facilita accesul la finanțare (o autoritate responsabilă, o mai bună vizibilitate și un domeniu mai precis de aplicare a intervenției) și se va obține o mai mare flexibilitate a sprijinului (de exemplu, același tip de acțiuni direcționate spre mai multe grupuri-țintă). De asemenea, va fi extins domeniul de aplicare al intervenției, care va acoperi ansamblul lanțului de migrație cu diferite grupuri-țintă, inclusiv grupuri-țintă extinse, și anume resortisanți ai țărilor terțe din a doua generație (care au tatăl sau mama resortisanți ai unei țări terțe).

1.3.4. Indicatori de rezultat și de impact
A se preciza indicatorii care permit monitorizarea punerii în aplicare a propunerii/inițiativei.
Datorită necesității de a se pune în aplicare o politică a dialogului înainte de dezvoltarea programelor naționale, în această etapă nu se pot stabili indicatori definitivi care vor fi utilizați în evaluarea modului de îndeplinire a obiectivelor specifice menționate anterior.
Cu toate acestea, în materie de azil și migrație, indicatorii vor include, inter alia, nivelul de îmbunătățire a condițiilor de primire a solicitanților de azil, a calității procedurilor de azil, a convergenței ratelor de recunoaștere între statele membre, a eforturilor statelor membre în materie de relocare, a nivelului de participare sporită a resortisanților țărilor terțe la ocuparea forței de muncă, la educație și la procesele democratice, a numărului de persoane returnate și a intensificării asistenței reciproce între statele membre, inclusiv prin cooperare practică și transfer. 
1.4. Motivele propunerii/inițiativei 

1.4.1. Cerința (cerințele) de îndeplinit pe termen scurt sau lung
În perioada 2014-2020, UE se va confrunta în continuare cu provocări considerabile în domeniul afacerilor interne. Având în vedere schimbările demografice, transformările de natură structurală care se produc pe piețele forței de muncă și concurența pentru atragerea competențelor, o politică vizionară în materie de migrație legală și integrare va fi esențială pentru consolidarea competitivității UE și a coeziunii sociale, pentru dezvoltarea societăților noastre și crearea de oportunități pentru fiecare. De asemenea, UE trebuie să abordeze în mod corespunzător migrația ilegală și lupta împotriva traficului de persoane. În același timp, trebuie să facem în continuare dovada solidarității noastre cu persoanele care au nevoie de protecție internațională. Finalizarea unui sistem european comun, mai protectiv și mai eficient în materie de azil, care să reflecte valorile noastre, rămâne o prioritate. 

Cooperarea cu țările din afara UE și cu organizațiile internaționale este esențială pentru îndeplinirea acestor obiective. Evenimentele recente din Africa de Nord au pus în evidență cât de important este ca UE să pună în practică o abordare cuprinzătoare și coordonată în materie de migrație, frontiere și securitate. Prin urmare, este necesar să se consolideze importanța crescândă a dimensiunii externe a politicilor UE în domeniul afacerilor interne, în deplină coerență cu politica externă a Uniunii.
1.4.2. Valoarea adăugată a implicării UE

Gestionarea fluxurilor de migrație reprezintă o provocare ce nu poate fi rezolvată numai de statele membre. Acesta este un domeniu în care există o valoare adăugată evidentă în mobilizarea bugetului UE. 

Unele state membre suportă o sarcină majoră din cauza situației lor geografice și a lungimii frontierelor externe ale Uniunii, pe care trebuie să o gestioneze. Prin urmare, principiul solidarității și împărțirea echitabilă a responsabilităților între statele membre se află în centrul politicilor comune privind azilul și imigrația. Bugetul UE prevede mijloacele de abordare a implicațiilor financiare ale acestui principiu. 

În ceea ce privește dimensiunea externă a afacerilor interne, este evident că adoptarea măsurilor și punerea în comun a resurselor la nivelul UE vor spori semnificativ influența de care are nevoie UE pentru a convinge țările terțe să se alăture UE în problemele legate de migrație care prezintă interes în primul rând pentru UE și pentru statele membre.
Dreptul UE de a acționa în domeniul afacerilor interne rezultă din titlul V – „Spațiul de libertate, securitate și justiție” din Tratatul privind Funcționarea Uniunii Europene (TFUE), în special articolul 77 alineatul (2), articolul 78 alineatul (2), articolul 79 alineatele (2) și (4), articolul 82 alineatul (1), articolul 84 și articolul 87 alineatul (2) din TFUE. Cooperarea cu țările terțe și cu organizațiile internaționale este prevăzută la articolul 212 alineatul (3) din TFUE. Propunerile se conformează principiului subsidiarității, întrucât cea mai mare parte a finanțării va fi executată în conformitate cu principiul gestiunii partajate și cu respectarea competențelor instituționale ale statelor membre. 

1.4.3. Învățăminte desprinse din experiențele similare anterioare

Cu toate că, în general, se consideră că instrumentele financiare actuale din domeniul afacerilor interne își îndeplinesc obiectivele și funcționează eficient, învățămintele desprinse din evaluarea la jumătatea perioadei și din consultarea părților interesate au evidențiat că este necesar:

· să se simplifice și să se raționalizeze viitoarele instrumente din domeniul afacerilor interne prin reducerea la două a numărului de programe financiare, prin crearea unui Fond pentru azil și migrație și a unui Fond pentru securitate internă.
Acest lucru va permite UE să utilizeze într-un mod mai strategic instrumentele sale, astfel încât acestea să poată oferi un răspuns mai prompt priorităților și cerințelor politice ale UE; 

· să se consolideze rolul UE de actor mondial, prin includerea unei componente cu dimensiune externă în viitoarele fonduri, astfel încât să se consolideze influența UE privind dimensiunea de politică externă a politicilor din domeniul afacerilor interne;

· să se acorde prioritate gestiunii partajate și nu gestiunii centralizate, atunci când este posibil, pentru a se elimina sarcinile birocratice inutile; 

· să se stabilească o abordare axată mai mult pe rezultate în ceea ce privește gestiunea partajată, prin trecerea la o programare multianuală cu un dialog privind politicile în domeniu la nivel de funcționari de rang înalt, ceea ce va asigura că programele naționale ale statelor membre sunt pe deplin aliniate la obiectivele și prioritățile de politică ale UE și sunt concentrate pe obținerea de rezultate;

· să se îmbunătățească gestiunea centralizată pentru a oferi o serie de instrumente pentru activitățile aferente politicii în domeniu, inclusiv sprijin pentru acțiunile transnaționale, în special acțiuni inovatoare și acțiuni din țările terțe sau legate de acestea (dimensiunea externă), precum și acțiuni urgente, studii și evenimente;

· să se stabilească un cadru comun de reglementare, cu un set comun de norme privind programarea, raportarea, gestionarea financiară și controalele financiare, care să fie cât mai asemănătoare cu cadrul celorlalte fonduri gestionate de UE în conformitate cu modul de gestiune partajată, astfel încât toate părțile interesate să înțeleagă mai bine normele și să se asigure un grad ridicat de coerență și consecvență;

· să se ofere un răspuns rapid și eficient în cazuri de urgență, prin structurarea în așa fel a fondurilor încât UE să poată reacționa corespunzător în situații cu o evoluție rapidă;

· să se intensifice rolul agențiilor din domeniul afacerilor interne pentru a se stimula cooperarea practică dintre statele membre, prin mandatarea lor să pună în aplicare acțiuni specifice, în același timp asigurându-se un control politic adecvat asupra activităților acestor agenți.

Mai multe detalii pot fi găsite în evaluarea impactului și în expunerile de motive din fiecare regulament. 

1.4.4. Coerența și posibila sinergie cu alte instrumente relevante
O serie de instrumente ale UE vor oferi sprijin activităților care sunt complementare activităților ce vor beneficia de finanțare de la Fondul pentru azil și migrație și de la Fondul pentru securitate internă:
În prezent, Fondul social european sprijină măsurile de integrare privind accesul la piața forței de muncă, în timp de Fondul de integrare finanțează măsuri cum ar fi cursuri de orientare civică, participarea la viața socială și civică, accesul în condiții de egalitate la servicii etc. Măsurile de integrare vor fi sprijinite în continuare conform acelorași principii în cadrul Fondului pentru azil și migrație și în cadrul viitorului Fond social european. 
Componentele dimensiunii externe a Fondului pentru azil și migrație vor sprijini acțiunile din țările terțe și legate de acestea, care au în vedere, în principal, interesele și obiectivele UE, au un impact direct în UE și în statele membre ale acesteia și asigură continuitatea activităților implementate pe teritoriul UE. Această finanțare va fi concepută și executată în concordanță cu acțiunea externă a UE și cu politica sa externă. Finanțarea în cauză nu este concepută pentru sprijinirea acțiunilor care sunt orientate spre dezvoltare și aceasta va completa, când este cazul, asistența financiară acordată prin instrumentele de ajutor extern. În acest context, succesorul programului tematic „Migrație și azil” și al Instrumentului de stabilitate va prezenta un interes deosebit pentru domeniul afacerilor interne. Instrumentele pentru ajutor extern sprijină nevoile de dezvoltare ale țărilor beneficiare sau interesele politice generale ale UE față de partenerii strategici, în timp ce fondurile pentru afacerile interne vor sprijini acțiuni specifice din țările terțe, în beneficiul politicii UE în domeniul migrației. Prin urmare, acestea vor rezolva o deficiență specifică și vor contribui la completarea setului de instrumente de care dispune UE. 

1.5. Durata acțiunii și a impactului financiar al acesteia

( Propunere/inițiativă pe durată determinată 
· (
Propunere/inițiativă în vigoare de la 1.1.2014 până la 31.12.2020
· (
Impact financiar din 2014 până în 2023
( Propunere/inițiativă pe durată nedeterminată
· punere în aplicare cu o perioadă de demarare din AAAA până în AAAA,

· urmată de o perioadă de funcționare în regim de croazieră.

1.6. Modul (modurile) de gestionare preconizat(e)

(Gestiune centralizată directă de către Comisie 

( Gestiune centralizată indirectă, cu delegarea sarcinilor de execuție:

· (
agențiilor executive 

· (
organismelor instituite de Comunități
 

· (
organismelor publice naționale/organismelor cu misiune de serviciu public. 

· (
persoanelor cărora li se încredințează executarea unor acțiuni specifice în temeiul titlului V din Tratatul privind Uniunea Europeană, identificate în actul de bază relevant în sensul articolului 49 din Regulamentul financiar 

( Gestiune partajată cu statele membre 
( Gestiune descentralizată împreună cu țări terțe 

( Gestiune în comun cu organizații internaționale (de precizat)
Dacă se indică mai multe tipuri de gestiune, se furnizează detalii suplimentare în secțiunea „Observații”.
Observații:
În principal, propunerile vor fi puse în aplicare prin gestiune partajată, împreună cu programele naționale multianuale. 

Obiectivele care urmează a fi atinse în conformitate cu programele naționale vor fi completate cu „acțiunile Uniunii” și un mecanism de reacție rapidă pentru a face față situațiilor de urgență. În cea mai mare parte, acestea vor fi sub forma unor granturi și achiziții în cadrul gestiunii partajate și vor include acțiuni în țările terțe și în legătură cu acestea. 

Vor fi utilizate toate mijloacele posibile pentru a se evita fragmentarea, prin concentrarea resurselor în realizarea unui număr limitat de obiective ale UE, precum și prin utilizarea expertizei principalelor părți interesate, după caz, pe baza acordurilor de parteneriat și a acordurilor-cadru.
Asistența tehnică la inițiativa Comisiei va fi pusă în aplicare prin gestiune directă centralizată.
2. MĂSURI DE GESTIONARE 

2.1. Dispoziții în materie de monitorizare și raportare 

A se preciza frecvența și condițiile.
În cazul gestiunii partajate, se propune un cadru coerent și eficient pentru procedurile de raportare, monitorizare și evaluare. Pentru fiecare program național, statele membre vor fi solicitate să înființeze un comitet de monitorizare la care poate participa și Comisia.
Statele membre vor raporta anual cu privire la punerea în aplicare a programului multianual. Aceste rapoarte reprezintă o condiție preliminară pentru efectuarea plăților anuale. Pentru a fi luate în considerare în cadrul procesului de evaluare la jumătatea perioadei, rapoartele vor fi solicitate în 2017 pentru a furniza informații suplimentare cu privire la progresele înregistrate în vederea atingerii obiectivelor. Un exercițiu similar va avea loc în 2019, pentru a putea, după caz, efectua ajustări în cursul ultimului exercițiu financiar (2020).
Pentru a sprijini dezvoltarea unei culturi întemeiate pe evaluări în domeniul afacerilor interne, fondurile vor avea un cadru comun de evaluare și monitorizare cu indicatori de politică globali, care pun în evidență o abordare axată pe rezultate a fondurilor și rolul esențial pe care îl pot juca în combinația de politici pentru atingerea obiectivelor privind crearea unui spațiu de libertate, securitate și justiție. Acești indicatori se referă la impactul pe care l-ar putea avea fondurile: dezvoltarea unei culturi comune în ceea ce privește securitatea frontierelor, cooperarea polițienească și gestionarea crizelor, gestionarea eficace a fluxurilor de migrație în UE, un tratament corect și echitabil al resortisanților țărilor terțe, solidaritate și cooperare între statele membre în modul de abordare a problemelor migrației și securității interne și o abordare comună la nivelul UE privind migrația și securitatea în ceea ce privește țările terțe.
Pentru a asigura o aplicare corespunzătoare a principiilor privind evaluarea și, ținând seama de experiența practică legată de evaluare în statele membre în cadrul finanțării actuale acordate de către UE în domeniul afacerilor interne, Comisia și statele membre vor coopera pentru a dezvolta cadrul comun de evaluare și monitorizare, inter alia prin definirea modelelor și a indicatorilor comuni privind rezultatele.
Toate măsurile vor fi stabilite la începutul perioadei de programare, permițând astfel statelor membre să își instituie propriile sisteme de raportare și de evaluare pe baza principiilor și cerințelor convenit. 

Pentru a reduce sarcina administrativă și pentru a asigura sinergii între raportare și evaluare, informațiile necesare pentru rapoartele de evaluare vor valorifica și completa informațiile furnizate de către statele membre în rapoartele anuale privind punerea în aplicare a programelor naționale. 

În 2018, Comisia va prezenta, de asemenea, un raport privind evaluarea la jumătatea perioadei a programelor naționale.
Într-o perspectivă mai generală, Comisia va prezenta, până la 31.12.2018, un raport intermediar privind utilizarea fondurilor, precum și un raport de evaluare ex-post până la 30.6.2024, care să acopere în totalitate punerea în aplicare (și anume, nu doar programele naționale în cadrul gestiunii partajate).
2.2. Sistemul de gestionare și control 

2.2.1. Riscul (riscurile) identificat(e) 

DG HOME nu s-a confruntat cu riscuri majore de erori în programele sale de cheltuieli. Acest lucru este confirmat de absența constantă a unor constatări semnificative în rapoartele anuale întocmite de Curtea de Conturi, precum și de absența unei rate de eroare reziduală mai mare de 2 % în ultimii ani în rapoartele anuale de activitate ale DG HOME (și ale fostei DG JLS).
În cazul gestiunii partajate, riscurile generale legate de punerea în aplicare a programelor naționale se încadrează, în principal, în trei categorii:

· riscul unei utilizări ineficiente sau insuficient direcționate a fondurilor;

· erori provenite din complexitatea normelor și din deficiențe ale sistemelor de gestionare și control;

· utilizarea ineficientă a resurselor administrative (proporționalitatea limitată a cerințelor);

De asemenea, merită semnalate elementele specifice privind sistemul celor patru fonduri în cadrul Programului general „Solidaritate și gestionarea fluxurilor de migrație”.

· Sistemul programelor anuale asigură efectuarea cu regularitate a plăților finale, în baza unor cheltuieli verificate și auditate. Cu toate acestea, perioada de eligibilitate a programelor anuale nu este legată de exercițiul financiar al UE și, prin urmare, lanțul de asigurare este total nesatisfăcător, chiar dacă sistemul este foarte elaborat.

· Comisia a stabilit norme de eligibilitate detaliate. Acest lucru asigură, în principiu, omogenitatea cheltuielilor finanțate. Cu toate acestea, sistemul creează un volum de muncă inutil pentru autoritățile naționale și pentru Comisie și sporește riscul de erori ale beneficiarilor și/sau ale statelor membre din cauza interpretării eronate a normelor UE.

· Sistemele actuale de gestionare și control sunt foarte asemănătoare cu sistemele din cadrul fondurilor structurale. Cu toate acestea există mici diferențe, în special în ceea ce privește responsabilitățile la nivelul autorităților de certificare și al autorităților de audit. Din această cauză se creează o confuzie în rândul statelor membre, în special atunci când autoritățile acționează în cele două tipuri de fonduri. De asemenea, crește riscul de erori, ceea ce necesită o monitorizare mai intensă.

Aceste elemente vor fi schimbate semnificativ în cadrul prezentei propuneri:
· sistemele de gestionare și control vor respecta cerințele generale stabilite în fondurile CSC și vor fi conforme pe deplin cu noile cerințe ale noului Regulament financiar: cele trei autorități vor fi înlocuite de două autorități (autoritatea responsabilă și autoritatea de audit), rolurile acestora fiind precizate pentru a se obține o mai bună asigurare. 

· programarea multianuală cuplată cu închiderea anuală a conturilor la plățile efectuate de autoritatea responsabilă va alinia perioadele de eligibilitate cu conturile anuale ale Comisiei, fără să sporească sarcina administrativă, comparativ cu cea din sistemul actual. 

· controalele la fața locului vor fi efectuate ca parte din controalele de nivelul 1, și anume, de către autoritatea responsabilă, și vor sta la baza declarației anuale de asigurare de gestiune. 

· clarificarea și simplificarea normelor de eligibilitate, precum și armonizarea lor cu alte instrumente UE de asistență financiară, ceea ce va reduce erorile făcute de către beneficiarii care recurg la asistență financiară din diferite surse. Aceste norme de eligibilitate vor fi stabilite la nivel național, cu excepția unor principii de bază, similare celor utilizate pentru fondurile CSC.

· este încurajată utilizarea unor variante simplificate de costuri, în special în cazul granturilor cu valoare redusă.

În cazul gestiunii centralizate, principalele riscuri sunt următoarele: 
· riscul unei slabe corespondențe între proiectele primite și prioritățile politice ale DG HOME;

· riscul unei slabe calități a proiectelor selectate și al unei slabe implementări a proiectului, de natură să reducă impactul programului; din cauza procedurilor de selecție inadecvate, lipsa de expertiză sau monitorizarea insuficientă;

· riscul utilizării ineficiente sau neeconomice a fondurilor alocate, atât în cazul granturilor (complexitatea rambursării costurilor eligibile efective, coroborată cu posibilități limitate de verificare documentară a costurilor eligibile), cât și în cazul achizițiilor (uneori există un număr limitat de furnizori economici care au cunoștințele de specialitate necesare, motiv pentru care posibilitățile de a compara ofertele de preț sunt insuficiente);

· riscul privind capacitatea organizațiilor mici (în special) de a controla efectiv cheltuielile și de a asigura transparența operațiunilor desfășurate. 

· riscul reputațional pentru Comisie în cazul în care se descoperă fraude sau activități infracționale; din sistemele de control intern ale părților terțe se pot extrage numai asigurări parțiale, din cauza numărului destul de mare de contractanți și beneficiari eterogeni, fiecare operând propriul sistem de control, adeseori de dimensiuni mai degrabă reduse.

Se preconizează ca majoritatea acestor riscuri să fie reduse datorită unei direcționări îmbunătățite a propunerilor și a utilizării unor elemente simplificate introduse în noul Regulamentul financiar.

2.2.2. Metoda (metodele) de control preconizată (preconizate) 

Gestiune partajată:

La nivelul statelor membre, arhitectura propusă privind sistemele de gestionare și control reprezintă o evoluție a configurației instituite în perioada 2007-2013 și păstrează majoritatea funcțiilor îndeplinite în perioada curentă, inclusiv verificările administrative și la fața locului, controalele de audit privind sistemele de gestionare și control și controalele de audit privind proiectele. Cu toate acestea, secvența acestor funcții a fost modificată, astfel încât verificările la fața locului să devină o responsabilitate clară a autorității responsabile, ca parte integrantă din pregătirea exercițiului anual de verificare și închidere a conturilor. 

Pentru consolidarea responsabilității, autoritățile responsabile vor fi acreditate de către un organism de acreditare național, care răspunde de supravegherea lor constantă. Se preconizează că reducerea numărului de autorități – eliminarea autorității de certificare și reducerea numărului de fonduri – va avea drept efect reducerea sarcinii administrative și o posibilitate sporită de consolidare a capacității administrative dar, în același timp, va permite o diviziune mai clară a responsabilităților.
Până în prezent nu există o estimare fiabilă cu privire la costul controalelor legate de fondurile cu gestiune partajată din domeniul afacerilor interne. Singura estimare disponibilă se referă la FEDER și la Fondul de coeziune, unde costurile aferente sarcinilor care trebuie îndeplinite în cadrul controalelor (la nivel național și regional, cu excepția costurilor suportate de Comisie) sunt estimate la circa 2 % din totalul fondurilor administrate în perioada 2007-2013. Aceste costuri sunt legate de următoarele domenii de control: 1 % din costuri provin din coordonarea și pregătirea programelor naționale, 82 % se referă la gestionarea programelor, 4 % la certificare și 13 % la audit. 

Următoarele propuneri vor crește costurile aferente controlului:

· înființarea și funcționarea unui organism de acreditare și, în general, modificarea sistemului;

· prezentarea unei declarații de gestionare atașată la conturile anuale; 

· verificările la fața locului care vor fi întreprinse de autoritatea responsabilă; 

· necesitatea unei activități de audit suplimentare, efectuată de autoritățile de audit în vederea auditării declarației de gestionare. 

Cu toate aceste, există și propuneri care vor reduce costurile aferente controlului: 

· autoritatea de certificare va înceta să mai existe. Deși funcțiile sale vor fi parțial transferate către autoritatea responsabilă, aceasta va permite statului membru să economisească o parte substanțială a costurilor privind certificarea, datorită unei îmbunătățiri a eficienței administrative, reducerii nevoii de coordonare și reducerii domeniului de aplicare a auditurilor; 

· controalele care vor fi efectuate de către autoritatea de audit vor fi orientate mai mult spre reefectuarea (unui eșantion) al controalelor administrative și la fața locului întreprinse la primul nivel de autoritatea responsabilă. Acest lucru va accelera procedura contradictorie și va asigura că sunt efectuate toate controalele necesare înainte de prezentarea conturilor anuale; 

· utilizarea costurilor simplificate va reduce sarcina și costurile administrative la toate nivelurile, atât pentru administrații, cât și pentru beneficiar;

· verificarea și închiderea anuală a conturilor și limitarea perioadei de verificare a conformității la 36 de luni va reduce din perioada de păstrare a documentelor în vederea controlului, atât pentru administrațiile publice, cât și pentru beneficiar;

· crearea de fluxuri de comunicare electronică între Comisie și statele membre va fi obligatorie.

La acestea trebuie adăugate elementele de simplificare menționate la punctul 2.2.1 de mai sus care vor contribui, de asemenea, la reducerea sarcinii administrative a beneficiarilor și, prin urmare, reprezintă o reducere simultană a riscurilor de erori și a sarcinii administrative. 

Prin urmare, în ansamblu, se preconizează că aceste propuneri vor determina o redistribuire a costurilor de control, mai degrabă decât o creștere sau o scădere. Cu toate acestea, se anticipează că această redistribuire a costurilor (la nivelul tuturor funcțiilor și datorită unui sistem de control adecvat, precum și la nivelul statelor membre și al programelor), va permite o reducere mai eficientă a riscurilor, precum și îmbunătățirea și eficientizarea lanțului de asigurare..
La nivelul Comisiei, nu se preconizează ca în primul semestru din perioada de programare să scadă costul gestionării și al controalelor efectuate privind gestiunea partajată. În primul rând, se preconizează acest lucru deoarece cantitatea și domeniile de politică vizate de gestiunea partajată se vor extinde, comparativ cu perioada curentă. Prin urmare, menținerea acelorași resurse necesită deja creșterea eficienței. În plus, primii ani se vor caracteriza prin existența multor sarcini importante care vor trebui îndeplinite: încheierea programelor 2007-2013 (ultimele rapoarte de închidere trebuie predate până la 31 martie 2016), aprobarea programelor naționale multianuale pentru perioada 2014­2020, crearea noului sistem de verificare și închidere a conturilor. În a doua jumătate a perioadei, resursele potențiale disponibile vor fi utilizate pentru îmbunătățirea evaluării și a monitorizării.


Gestiunea centralizată
În ceea ce privește gestiunea centralizată, Comisia va continua să aplice propriul sistem de control, alcătuit din următoarele elemente constitutive: supravegherea operațiunilor de către direcțiile operaționale, controlul ex-ante de către unitatea Buget și Control, Comitetul privind achizițiile interne (JPS/HPC), controalele ex-post privind granturile ori auditurile capacității de audit intern și/sau ale serviciului de audit intern. Sectorul de control ex-post aplică o „strategie de detectare” care vizează detectarea numărului maxim de anomalii în vederea recuperării plăților necuvenite. Pe baza acestei strategii, auditurile sunt efectuate pe un eșantion de proiecte selectate aproape exclusiv pe baza unei analize a riscurilor. 

Datorită acestei combinații de controale ex-ante și controale ex-post, controale ale documentelor, cât și controale la fața locului, rata de eroare reziduală medie cuantificabilă a fost sub 2 % în ultimii ani. Prin urmare, sistemul de control intern, precum și costul acestuia este considerat adecvat în DG HOME pentru realizarea obiectivului de a se obține o rată de eroare scăzută.
Totuși, în acest context, DG HOME va continua să exploreze posibilitățile de a consolida gestionarea și de a intensifica simplificarea. În special, toate opțiunile simplificate puse la dispoziție în cadrul noului Regulament financiar vor fi utilizate cât mai mult posibil, întrucât se estimează că ele vor contribui la reducerea sarcinii administrative pentru beneficiari și, prin urmare, reprezintă o reducere simultană a riscurilor de erori și a sarcinii administrative pentru Comisie.
Noi direcții de acțiune
Propunerile prevăd noi direcții de acțiune privind finanțarea din partea UE în domeniul afacerilor interne, de exemplu o mai bună utilizare a competențelor existente în cadrul agențiilor UE, dezvoltarea dimensiunii externe și consolidarea mecanismelor de urgență.

Acestea vor necesita noi metode de gestionare și control pentru DG HOME.

Sumele care vor fi alocate acestor noi direcții de acțiune nu sunt încă stabilite, dar este puțin probabil să fie semnificative în comparație cu bugetul general pentru afaceri interne. Cu toate acestea, va fi extrem de important să se stabilească mijloacele interne și sistemul de lucru pentru îndeplinirea acestor noi sarcini cât mai devreme posibil în perioada respectivă, cu respectarea deplină a principiilor bunei gestiuni financiare. 

Analiza de mai sus arată în mod clar că va trebui să se consolideze, în pofida tuturor simplificărilor introduse, nivelul resurselor umane necesare pentru execuția bugetului majorat al DG HOME.


Necesarul de resurse umane va fi acoperit de efectivele de personal ale DG-ului în cauză, alocate deja gestionării acțiunii și/sau realocate intern în cadrul DG-ului, completate, după caz, prin resurse suplimentare ce ar putea fi alocate DG-ului care gestionează acțiunea în cadrul procedurii de alocare anuală și în lumina constrângerilor bugetare.
2.3. Măsurile de prevenire a fraudelor și a neregulilor 

A se preciza măsurile de prevenire și de protecție existente sau preconizate.
Pe lângă aplicarea tuturor mecanismelor de control normative, DG HOME va elabora o strategie antifraudă, în conformitate cu noua strategie a Comisiei de luptă împotriva fraudei (CAFS) adoptată la 24 iunie 2011, pentru a se asigura, inter alia, alinierea deplină la CAFS a controalelor sale interne privind combaterea fraudei și elaborarea unei abordări privind gestionarea riscurilor legate de fraude care să vizează identificarea zonelor cu risc de fraudă și formularea răspunsurilor adecvate. Atunci când este necesar, vor fi create rețele, precum și instrumente informatice adecvate de analiză a cazurilor de fraudă cu fonduri.
În ceea ce privește gestiunea partajată, CAFS precizează necesitatea unor propuneri de regulamente din partea Comisiei pentru perioada 2014-2020, pentru a solicita statelor membre să pună în aplicare măsuri de prevenire a fraudei care să fie eficace și proporționale cu riscurile de fraudă identificate. Propunerea actuală include la articolul 5 o cerință clară a statelor membre de a preveni, detecta și corecta neregulile și de a le raporta Comisiei. Detaliile suplimentare în ceea ce privește aceste obligații vor face parte din normele privind funcțiile autorității responsabile, astfel cum sunt prevăzute la articolul 24 alineatul (5) litera (c). 
În plus, la articolul 41 s-a precizat refolosirea fondurilor provenite din corecții financiare bazate pe concluziile Comisiei sau ale Curții de Conturi.
3. IMPACTUL FINANCIAR ESTIMAT AL PROPUNERII/INIȚIATIVEI 

3.1. Rubrica (rubricile) din cadrul financiar multianual și linia bugetară (liniile bugetare) de cheltuieli afectată (afectate) 

· Linii bugetare de cheltuieli existente 

În ordinea rubricilor din cadrul financiar multianual și a liniilor bugetar.

	Rubrica din cadrul financiar multianual


	Linia bugetară
	Natura 
cheltuielilor
	Contribuție 

	
	Numărul

	Dif.

	 Țări AELS

	 Țări candidate

	Țări terțe
	În sensul articolului 18 alineatul (1) litera (aa) din Regulamentul financiar 

	3 
	 
	Dif.
	NU
	NU
	NU
	NU


· Noile linii bugetare a căror creare se solicită 

În ordinea rubricilor și a liniilor bugetare din cadrul financiar multianual.

	Rubrica din cadrul financiar multianual
	Linia bugetară
	Natura
cheltuielilor
	Contribuție 

	
	Numărul 
Rubrica 3
	Dif./Nedif.
	Țări AELS
	Țări candidate
	Țări terțe
	În sensul articolului 18 alineatul (1) litera (aa) din regulamentul financiar 

	3
	18 01 04 aa

Fondul pentru azil și migrație – Asistență tehnică
	Nedif.
	NU
	NU
	NU
	NU

	3
	18 02 aa

Fondul pentru azil și migrație
	Dif
	NU
	NU
	NU
	NU


3.2. Impactul estimat asupra cheltuielilor 

3.2.1. Sinteza impactului estimat asupra cheltuielilor 
milioane EUR (cu 3 zecimale)
	Rubrica din cadrul financiar multianual: 
	Numărul 3
	Securitate și cetățenie


	DG HOME
	
	
	2014
	2015
	2016
	2017
	2018
	2019
	2020
	
	TOTAL

	( Credite operaționale (în prețuri curente) 
	
	
	
	
	
	
	
	
	

	18 02 aa

Fondul pentru azil și migrație
	Angajamente
	(1)
	517.492
	527.892
	538.500
	549.320
	560.356
	571.613
	586.266
	-
	3 851,439

	
	Plăți
	(2)
	90.085
	102.823
	270.844
	420.790
	532.681
	543.385
	554.303
	1,336.528
	3,851.439

	
	
	
	
	
	
	
	
	
	
	
	

	
	
	
	
	
	
	
	
	
	
	
	

	Credite cu caracter administrativ finanțate din bugetul anumitor programe
 
	
	
	
	
	
	
	
	
	

	18 01 01 aa

Fondul pentru azil și migrație
	
	(3)
	2.500
	2.500
	2.500
	2.500
	2.500
	2.500
	2.500
	
	18.500

	TOTAL credite
pentru DG HOME
	Angajamente
	= 1 + 1a + 3
	519.992
	530.392
	541.000
	551.820
	562.856
	574.113
	588.766
	
	3,868.939

	
	Plăți
	= 2 + 2a

+3
	92.585
	105.323
	273.344
	423.290
	535.181
	545.885
	556.803
	1,336.528
	3,868.939


	Rubrica din cadrul financiar multianual: 
	5
	„Cheltuieli administrative”


Întrucât există elemente comune în punerea în aplicare a Fondului pentru azil și migrație și a Fondului pentru securitate internă, cum ar fi un dialog de politică purtat cu fiecare stat membru, și având în vedere faptul că organizarea internă a DG HOME ar putea să se schimbe pentru a asigura gestionarea noilor fonduri (precum și închiderea programelor gestionate în prezent), nu este posibil să se separe cheltuielile administrative între Fondul pentru azil și migrație și Fondul pentru securitate internă.

Prin urmare, cifrele referitoare la rubrica 5 de mai jos corespund cheltuielilor administrative totale considerate necesare pentru a se asigura gestionarea ambelor fonduri de către DG și nu reprezintă totalul creditelor. 

milioane EUR (cu 3 zecimale)

	
	
	
	2014
	2015
	2016
	2017
	2018
	2019
	2020
	După 2020
	TOTAL

	DG: HOME

	( Resurse umane 
	20.841
	20.841
	20.841
	20.841
	20.841
	20.841
	20.841
	
	145.887

	( Alte cheltuieli administrative 
	0,156
	0,159
	0,162
	0,165
	0,168
	0,172
	0,175
	
	1,157

	TOTAL DG HOME
	20.997
	21.000
	21.003
	21.006
	21.009
	21.013
	21.016
	
	147.044
	165,589


	TOTAL credite
la RUBRICA 5
din cadrul financiar multianual 
	(Total angajamente 
= Total plăți)
	20.997
	21.000
	21.003
	21.006
	21.009
	21.013
	21.016
	
	147.044


Milioane EUR (cu 3 zecimale)

	
	
	
	2014
	2015
	2016
	2017
	2018
	2019
	2020
	
	TOTAL

	TOTAL credite 
în cadrul RUBRICILOR 1 - 5
din cadrul financiar multianual 
	Angajamente
	N/A
	N/A
	N/A
	N/A
	N/A
	N/A
	N/A
	N/A
	

	
	Plăți
	
	
	
	
	
	
	
	
	


3.2.2. Impactul estimat asupra creditelor operaționale 

· (
Propunerea/inițiativa nu implică utilizarea de credite operaționale 

· (
Propunerea/inițiativa implică utilizarea de credite operaționale, conform explicațiilor de mai jos:

Politica în domeniul afacerilor interne este pusă în aplicare, în principal, prin gestiune partajată. Cu toate că prioritățile în materie de cheltuieli sunt stabilite la nivelul UE, gestionarea curentă efectivă revine autorităților responsabile la nivel național.
Indicatorii comuni privind realizările și obiectivele vor fi stabiliți de către Comisie împreună cu autoritățile responsabile, ca parte a programelor lor naționale, și aprobate de Comisie. Prin urmare, este dificil să se specifice ținte privind realizările înainte de conceperea, negocierea și aprobarea programelor pentru perioada 2013-2014.

În ceea ce privește gestiunea centralizată, nu este posibil pentru DG HOME să furnizeze o listă completă a tuturor rezultatelor care se vor obține prin intervenția financiară în cadrul fondurilor, a costurilor și a valorilor medii, în conformitate cu prezenta secțiune. Nu există în prezent instrumente statistice care să permită calcularea pe baza actualelor programe a costurilor medii relevante, și o astfel de definiție precisă ar fi contrară principiului conform căruia viitorul program ar trebui să ofere un grad suficient de flexibilitate pentru a permite adaptarea la prioritățile politice în perioada 2014-2020. Acest lucru este valabil, în special, pentru asistența de urgență și acțiunile din țările terțe și în legătură cu acestea.
Credite de angajament în milioane EUR (cu 3 zecimale)
	Obiective și realizări 
(
	
	
	Anul
N
	Anul
N + 1
	Anul
N+2
	Anul
N+3
	…a se menționa numărul de ani necesar pentru a reflecta durata impactului (cf. punctul 1.6)
	TOTAL

	
	REALIZĂRI

	
	Tipul realizării

	Costul mediu 
al realizării
	Numărul
de realizări
	Costuri
	Numărul
de realizări
	Costuri
	Numărul
de realizări
	Costuri
	Numărul
de realizări
	Costuri
	Numărul
de realizări
	Costuri
	Numărul
de realizări
	Costuri
	Numărul
de realizări
	Costuri
	Număr total de realizări
	Costuri 
totale

	OBIECTIVUL SPECIFIC NR. 1

	
	
	
	
	
	
	
	
	
	
	
	
	
	
	
	

	Realizare
	
	
	
	
	
	
	
	
	
	
	
	
	
	
	
	
	
	

	Realizare
	
	
	
	
	
	
	
	
	
	
	
	
	
	
	
	
	
	

	Realizare
	
	
	
	
	
	
	
	
	
	
	
	
	
	
	
	
	
	

	Subtotal obiectivul specific nr. 1
	
	
	
	
	
	
	
	
	
	
	
	
	
	
	
	

	OBIECTIVUL SPECIFIC nr. 2…
	
	
	
	
	
	
	
	
	
	
	
	
	
	
	
	

	Realizare
	
	
	
	
	
	
	
	
	
	
	
	
	
	
	
	
	
	

	Subtotal obiectivul specific nr. 2
	
	
	
	
	
	
	
	
	
	
	
	
	
	
	
	

	COSTURI TOTALE
	
	
	
	
	
	
	
	
	
	
	
	
	
	
	
	


3.2.3. Impactul estimat asupra creditelor cu caracter administrativ

3.2.3.1. Sinteză 
· (
Propunerea/inițiativa nu implică utilizarea de credite administrative 

· ( Propunerea/inițiativa implică utilizarea de credite administrative, conform explicațiilor de mai jos:
Întrucât există elemente comune în punerea în aplicare a Fondului pentru azil și migrație și a Fondului pentru securitate internă, cum ar fi un dialog de politică purtat cu fiecare stat membru, și având în vedere faptul că organizarea internă a DG HOME ar putea să se schimbe pentru a asigura gestionarea noilor fonduri (precum și închiderea programelor gestionate în prezent), nu este posibil să se separe cheltuielile administrative între Fondul pentru azil și migrație și Fondul pentru securitate internă.
Prin urmare, cifrele referitoare la rubrica 5 de mai jos corespund cheltuielilor administrative totale considerate necesare pentru a se asigura gestionarea ambele fonduri de către DG și nu reprezintă totalul creditelor. 

milioane EUR (cu 3 zecimale) HOME
	RUBRICA 5
din cadrul financiar multianual

	2014
	2015
	2016
	2017
	2018
	2019
	2020
	TOTAL

	Resurse umane HOME
	20 841
	20 841
	20 841
	20 841
	20 841
	20 841
	20 841
	145 887

	Alte cheltuieli administrative 
	0,156
	0,159
	0,162
	0,165
	0,168
	0,172
	0,175
	1,157

	Subtotal RUBRICA 5
din cadrul financiar multianual 
	20 997
	21 000
	21 003
	21 006
	21 009
	21 013
	21 016
	147,044


	În afara RUBRICII 5
 din cadrul financiar multianual

	2014
	2015
	2016
	2017
	2018
	2019
	2020
	TOTAL

	Resurse umane HOME 
	0,640
	0.640
	0.640
	0.640
	0.640
	0.640
	0.640
	4.480

	Alte cheltuieli 
cu caracter administrativ
	1.860
	1.860
	1.860
	1.860
	1.860
	1.860
	1.860
	13.020

	Subtotal 
în afara RUBRICII 5
din cadrul financiar multianual 
	2.500
	2.500
	2.500
	2.500
	2.500
	2.500
	2.500
	17.500


	TOTAL
	N/A
	N/A
	N/A
	N/A
	N/A
	N/A
	N/A
	N/A


3.2.3.2.  Necesarul de resurse umane estimat 

· (
Propunerea/inițiativa nu implică utilizarea de resurse umane 

· ( Propunerea/inițiativa implică utilizarea de resurse umane, conform explicațiilor de mai jos: cifrele utilizate pentru anul n sunt cele pentru anul 2011. 

Întrucât există elemente comune în punerea în aplicare a Fondului pentru azil și migrație și a Fondului pentru securitate internă, cum ar fi un dialog de politică purtat cu fiecare stat membru, și având în vedere faptul că organizarea internă a DG HOME ar putea să se schimbe pentru a asigura gestionarea noilor fonduri (precum și închiderea programelor gestionate în prezent), nu este posibil să se separe cheltuielile administrative între Fondul pentru azil și migrație și Fondul pentru securitate internă.
Prin urmare, cifrele referitoare la rubrica 5 de mai jos corespund cheltuielilor administrative totale considerate necesare pentru a se asigura gestionarea ambele fonduri de către DG și nu reprezintă totalul creditelor. 

Estimarea trebuie exprimată în valoare întreagă (sau cel mult cu o zecimală)
	
	Anul
N
	Anul
N+1
	Anul N+2
	Anul N+3
	Anul
N+4
	Anul
N+5
	Anul
N+6

	( Posturi din schema de personal (posturi de funcționari și de agenți temporari) HOME

	18 01 01 01 (la sediu și în birourile de reprezentare ale Comisiei)
	136
	136
	136
	136
	136
	136
	136

	XX 01 01 02 (în delegații)
	15
	15
	15
	15
	15
	15
	15

	18 01 05 01 (cercetare indirectă)
	
	
	
	
	
	
	

	10 01 05 01 (cercetare directă)
	
	
	
	
	
	
	

	( Personal extern (în echivalent normă întreagă: ENI)


	18 02 01 (AC, INT, END din „pachetul global”)
	16
	16
	16
	16
	16
	16
	16

	XX 02 02 (AC, INT, JED, AL și END în delegații)
	10
	10
	10
	10
	10
	10
	10

	18 01 04 aa

	- la sediu

	10
	10
	10
	10
	10
	10
	10

	
	în delegații 
	*
	*
	*
	*
	*
	*
	*

	XX 01 05 02 (AC, INT, END – cercetare indirectă)
	
	
	
	
	
	
	

	10 01 05 02 (CA, INT, SNE - cercetare directă)
	
	
	
	
	
	
	

	Alte linii bugetare 13 01 04 02)
	
	
	
	
	
	
	

	TOTAL
	N/A
	N/A
	N/A
	N/A
	N/A
	N/A
	N/A


XX este domeniul de politică sau titlul din buget în cauză.
Necesarul de resurse umane va fi acoperit de efectivele de personal ale DG-ului în cauză, alocate deja gestionării acțiunii și/sau realocate intern în cadrul DG-ului, completate, după caz, prin resurse suplimentare ce ar putea fi alocate DG-ului care gestionează acțiunea în cadrul procedurii de alocare anuală și în lumina constrângerilor bugetare. Sumele și alocările vor fi ajustate în eventualitatea unui proces de externalizare către o agenție executivă.

Descrierea sarcinilor care trebuie efectuate:

	Funcționari și agenți temporari la sediul central
	Sarcinile care trebuie îndeplinite cuprind toate sarcinile necesare gestionării unui program financiar, cum ar fi:

- furnizare de contribuții pentru procedura bugetară;

- desfășurarea dialogului politic cu statele membre;

- pregătirea programelor de lucru anuale/deciziilor de finanțare, stabilirea priorităților anuale, aprobarea programelor naționale anuale;

- gestionarea programelor naționale, cererile de propuneri și cererile de oferte și procedurile de selecție ulterioare;

- comunicarea cu părțile interesate (beneficiarii potențiali/efectivi, statele membre etc.);
- elaborarea orientărilor pentru statele membre;

- gestionarea proiectelor din punct de vedere financiar și operațional;

- efectuarea controalelor, astfel cum sunt descrise mai sus (control ex-ante, comitetul privind achizițiile publice, audituri ex-post, audit intern, verificarea și închiderea conturilor˝);

- contabilitatea:

- dezvoltarea și gestionarea granturilor și a instrumentelor informatice naționale de gestionare a programului;

- monitorizare și raportare privind realizarea obiectivelor, inclusiv în rapoartele de activitate anuale și în rapoartele ordonatorului de credite subdelegat.

	Personal extern
	Sarcinile sunt similare celor îndeplinite de funcționari și agenți temporari, cu excepția sarcinilor care nu pot fi îndeplinite de personalul extern.

	Personalul din delegații
	Pentru a contribui la dezvoltarea punerii în aplicare a politicii în domeniul afacerilor interne, în special a dimensiunii sale externe, delegațiile UE vor trebui să aibă expertiză necesară în afaceri interne. Aceasta poate fi asigurată de personal de la Comisia Europeană și/sau Serviciul European de Acțiune Externă.


3.2.4. Compatibilitatea cu cadrul financiar multianual actual 
· (
Propunerea/inițiativa este compatibilă cu următorul cadru financiar multianual.

· (
Propunerea/inițiativa necesită o reprogramare a rubricii corespunzătoare din cadrul financiar multianual.

A se explica reprogramarea necesară, precizându-se liniile bugetare vizate și sumele aferente.

· (
Propunerea/inițiativa necesită recurgerea la instrumentul de flexibilitate sau la revizuirea cadrului financiar multianual

A se explica necesitatea efectuării acestei acțiuni, precizând rubricile și liniile bugetare în cauză, precum și sumele aferente.
3.2.5. Participarea terților la finanțare 

· Propunerea/inițiativa nu prevede cofinanțare din partea terților 

· ( Propunerea prevede că finanțarea din partea Uniunii Europene are nevoie de cofinanțare. Suma exactă nu poate fi cuantificată. Regulamentul stabilește ratele maxime de cofinanțare, diferențiate în funcție de tipurile de acțiuni:

Credite de angajament în milioane EUR (cu 3 zecimale)
	
	2014
	2015
	2016
	2017
	2018
	2019
	2020
	Costuri

	A se preciza organismul care asigură cofinanțarea 
	SM
	SM
	SM
	SM
	SM
	SM
	SM
	

	TOTAL credite cofinanțate 
	a se defini
	a se defini
	a se defini
	a se defini
	a se defini
	a se defini
	a se defini
	


3.3. Impactul estimat asupra veniturilor 

· (
Propunerea/inițiativa nu are impact financiar asupra veniturilor.

· (
Propunerea/inițiativa are următorul impact financiar:
(
asupra resurselor proprii 
(
asupra diverselor venituri
milioane EUR (cu 3 zecimale)
	Linia bugetară pentru venituri:
	Credite disponibile pentru exercițiul bugetar în curs
	Impactul propunerii/inițiativei


	
	
	Anul
N
	Anul
N + 1
	Anul
N + 2
	Anul
N + 3
	...a se introduce numărul de coloane necesar pentru a reflecta durata impactului (cf. punctul 1.6)

	Articolul …...
	
	
	
	
	
	
	
	


Pentru diversele venituri alocate, a se preciza linia bugetară (liniile bugetare) de cheltuieli afectată (afectate).
A se preciza metoda de calcul a impactului asupra veniturilor.
�	JO C 115, 4.5.2010, p. 1.


�	COM(2010)171 final, 20.4.2010.


�	COM(2011)500 final.


�	Decizia nr. 573/2007/CE a Parlamentului European și a Consiliului (JO L 144, 6.6.2007, p. 1).


�	Decizia 2007/435/CE a Consiliului (JO L 168, 28.6.2007, p. 18).


�	Decizia nr. 575/2007/CE a Parlamentului European și a Consiliului (JO L 144, 6.6.2007, p. 45).


�	„Revizuirea bugetului UE”, COM(2010) 700, 19.10.2010.


�	Date colectate de Eurostat în temeiul Regulamentului (CE) nr. 862/2007 al Parlamentului European și al Consiliului privind statisticile comunitare din domeniul migrației și protecției internaționale.


�	Revizuirea trienală a Regulamentului financiar introduce modificări cu privire la principiile gestiunii partajate, care trebuie să fie luate în considerare.


�	JO C , , p. .


�	JO C , , p. .


�	JO L 304, 30.9.2004, p. 12.


�	JO L 132, 29.5.2010, p. 11.


�	COM(2005) 388 final.


�	JO L 348, 24.12.2008, p. 98.


�	JO L 349, 25.11.2004, p. 1.


�	Date colectate de Eurostat în temeiul Regulamentului (CE) nr. 862/2007 al Parlamentului European și al Consiliului privind statisticile comunitare din domeniul migrației și protecției internaționale.


�	JO L 212, 7.8.2001, p. 12.


�	JO L 131, 21.5.2008, p. 7.


�	JO L 55, 28.2.2011, p. 13.


�	JO L , , p. .


�	JO L 144, 6.6.2007, p. 1.


�	JO L 144, 6.6.2007, p. 45.


�	JO L 168, 28.6.2007, p. 18.


�	Propunere a Comisiei – Regulament privind normele financiare aplicabile bugetului anual al Uniunii [COM (2010) 815 final din 22.12.2010]. Prezenta propunere constituie o retragere oficială de către Comisie a propunerilor legislative anterioare COM (2010) 71 final și COM (2010) 260 final.


�	ABM (Activity-Based Management ): gestionarea pe activități – ABB (Activity-Based Budgeting): stabilirea bugetului pe activități.


�	Astfel cum sunt menționate la articolul 49 alineatul (6) litera (a) sau (b) din Regulamentul financiar.


�	Explicațiile privind modurile de gestionare, precum și trimiterile la Regulamentul financiar sunt disponibile pe site-ul BudgWeb: � HYPERLINK "http://www.cc.cec/budg/man/budgmanag/budgmanag_en.html" ��http://www.cc.cec/budg/man/budgmanag/budgmanag_en.html�


�	Astfel cum sunt menționate la articolul 185 din Regulamentul financiar.


�	Dif. = credite diferențiate / Nedif. = credite nediferențiate


�	AELS: Asociația Europeană a Liberului Schimb. 


�	Țările candidate și, după caz, țările potențial candidate din Balcanii de Vest.


�	Asistența tehnică și/sau administrativă și cheltuieli de sprijin pentru punerea în aplicare a programelor și/sau a acțiunilor UE (fostele linii „BA”), cercetare indirectă și cercetare directă.


�	Realizările se referă la produsele si serviciile care vor fi furnizate (de ex.:numărul de schimburi de studenți finanțate, numărul de km de strazi construite etc.).


�	Conform descrierii de la secțiunea 1.4.2. „Obiectiv(e) specific(e)…”


�	Pachetul global, pe baza alocării finale din 2011 pentru resursele umane, inclusiv funcționari și personal extern


�	Asistența tehnică și/sau administrativă și cheltuieli de sprijin pentru punerea în aplicare a programelor și/sau acțiunilor UE (fostele linii „BA”), cercetare indirectă și cercetare directă.


�	Personalul extern finanțat de la fostele linii BA, pe baza alocării finale pentru 2011 pentru resursele umane, inclusiv personalul extern de la sediul central și din delegații.


�	AC = agent contractual; INT = personal pus la dispoziție de agenți de muncă temporară („Intérimaire”); JED= „Jeune Expert en Délégation” (expert tânăr în delegații); AL = agent local; END = expert național detașat. 


�	Sub plafonul pentru personal extern din credite operaționale (fostele linii „BA”).


�	În special pentru fonduri structurale, Fondul european agricol pentru dezvoltare rurală (FEADR) și Fondul european pentru pescuit (FEP).


�	A se vedea punctele 19 și 24 din Acordul interinstituțional


�	În ceea ce privește resursele proprii tradiționale (taxe vamale, cotizațiile pentru zahăr), sumele indicate trebuie să fie sume nete, și anume sume brute după deducerea a 25 % pentru costuri de colectare.








